1. PIELIKUMS

APSTIPRINĀTS:

SIA “Daugavpils reģionālā slimnīca”

Iepirkumu komisijas

2026. gada ___. __________ sēdē ar protokolu Nr. ___
NOLIKUMA PROJEKTS
apspriedei ar piegādātājiem

ATKLĀTA KONKURSA
virs ES līmeņa
“Mēbeļu izgatavošana, piegāde un uzstādīšana SIA “Daugavpils reģionālā slimnīca” vajadzībām”
Identifikācijas numurs DRS 2026/38
NOLIKUMS

Daugavpils, 2026
1. VISPĀRĪGĀ INFORMĀCIJA
1.1. Iepirkuma procedūras nosaukums un identifikācijas Nr. “Mēbeļu izgatavošana, piegāde un uzstādīšana SIA “Daugavpils reģionālā slimnīca” vajadzībām”, identifikācijas Nr. DRS 2026/38 (turpmāk – Konkurss).
1.2. Iepirkuma procedūras metode: atklāts konkurss virs ES līmeņa, saskaņā ar Ministru kabineta 2017. gada 28. februāra noteikumiem Nr. 105 "Noteikumi par publisko iepirkumu līgumcenu robežvērtībām", Ministru kabineta 2017. gada 28. februāra noteikumu Nr. 107 “Iepirkuma procedūru un metu konkursu norises kārtība”, Starptautisko un Latvijas Republikas nacionālo sankciju likums (skatīt – https://likumi.lv/ta/id/280278-starptautisko-un-latvijas-republikas-nacionalo-sankciju-likums) un citu normatīvo aktu prasībām.
1.3. Pasūtītāja nosaukums, adrese un citi rekvizīti, kontaktpunkts:
	Pasūtītāja nosaukums:
	SIA “Daugavpils reģionālā slimnīca" (turpmāk – Pasūtītājs)

	Reģistrācijas numurs:
	41503029600

	Juridiskā adrese:
	Vasarnīcu iela 20, Daugavpils, LV-5401

	Kontaktpersona:
	Jūlija Sergejeva

	Tālrunis, fakss:
	6 54 05190

	E-pasta adrese:
	j.sergejeva@siadrs.lv

	Darba laiks:
	Pirmdiena - piektdiena
	08:00 - 16:00


1.4. Piedāvājumu varianti: nav paredzēti iesniegšanai.
1.5. Piedāvājuma nodrošinājums un tā veids: nav paredzēts iesniegšanai.

1.6. Līguma saistību izpildes nodrošinājums un tā veids: nav paredzēts iesniegšanai.
2. IEPIRKUMA PRIEKŠMETA APRAKSTS, APJOMS, ATBILSTOŠĀKAIS CPV KODS VAI KODI
2.1. Iepirkuma priekšmets – mēbeļu (turpmāk – Preces) izgatavošana, piegāde un uzstādīšana saskaņā ar iepirkuma procedūras dokumentu prasībām un nolikumam pievienoto tehnisko specifikāciju (nolikuma 2. pielikums).
2.2. Galvenais CPV kods: 39100000-3 (Mēbeles).
2.3. Iepirkuma priekšmeta apraksts un apjoms ir noteikts tehniskajā specifikācijā – tehniskā un finanšu piedāvājuma formā (nolikuma 2. pielikums).
2.4. Iepirkuma priekšmets ir sadalīts 3 (trīs) daļās:
	1. daļa 

“Biroja un mīksto mēbeļu piegāde”
	Paredzamā līgumcena: EUR __________________ 
bez PVN.

	2. daļa 

“Iebūvējamo un individuāli izgatavojamo mēbeļu izgatavošana, piegāde un uzstādīšana”
	Paredzamā līgumcena: EUR __________________ 

bez PVN.

	3. daļa 

“Augstumā regulējami rakstāmgaldi”
	Paredzamā līgumcena: EUR __________________ 

bez PVN.


2.5. Iepirkuma paredzamā līgumcena (kopā): EUR ____________________ bez pievienotās vērtības nodokļa (turpmāk – PVN).

2.6. Piedāvājumu var iesniegt vienā vai vairākās daļās, ievērojot Konkursa nolikumā, t. sk. tehniskajās specifikācijās - tehniskā un finanšu piedāvājuma formā (nolikuma 2. pielikums) noteiktās prasības. Iesniedzot piedāvājumu vairākās Konkursa daļās vienlaicīgi, pretendents izvērtē iespēju uzvaras gadījumā vienlaikus izpildīt visas daļās.
3. IEPIRKUMA VISPĀRĪGĀS VIENOŠANĀS UN IZPILDES LAIKS, VIETA UN SVARĪGĀKIE NOSACĪJUMI
3.1. Iepirkuma līguma slēgšanas tiesības tiks piešķirtas saimnieciski visizdevīgākajam piedāvājumam, kuru noteiks, ņemot vērā cenu. Iepirkuma līguma slēgšanas tiesības tiks piešķirtas piedāvājumam ar zemāko līgumcenu, vērtējot katru iepirkuma priekšmeta daļu atsevišķi. Līguma izpildes laiku, vietu un svarīgākos nosacījumus paredz tehniskā specifikācija (nolikuma 2. pielikums) un iepirkuma līguma projekts (nolikuma 4. pielikums).
3.2. Pasūtītājs līguma ietvaros pasūtījumus veiks nepieciešamajā daudzumā, ņemot vērā kopējos plānotos finanšu līdzekļus Konkursa ietvaros Konkursa attiecīgajā daļā.

3.3. Preces piegādes laiks: saskaņā ar nolikuma 2. pielikumā un piegādes līgumā noteikto.

3.4. Līguma izpildes termiņš – 36 (trīsdesmit seši) mēneši no līguma noslēgšanas dienas.
3.5. Iepirkuma līguma izpildes vieta – SIA “Daugavpils reģionālā slimnīca”, struktūrvienība “Centrālā slimnīca” – Vasarnīcu iela 20, Daugavpils.
3.6. Iepirkuma līgumu slēdz ne agrāk kā nākamajā darbdienā pēc nogaidīšanas termiņa beigām, ja Iepirkumu uzraudzības birojam nav PIL 68. pantā noteiktajā kārtībā iesniegts iesniegums par iepirkuma procedūras pārkāpumiem.

3.7. Pasūtītajam ir tiesības vienpusēji atkāpties no līguma izpildes, ja līgumu nav iespējams izpildīt tādēļ, ka līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
4. INFORMĀCIJAS APMAIŅAS NOSACĪJUMI
4.1. Iepirkuma komisijas atbildes uz iespējamo pretendentu rakstiski uzdotajiem jautājumiem un nolikuma skaidrojumi tiks publicēti: valsts reģionālās attīstības aģentūras tīmekļvietnē www.eis.gov.lv pieejamajā Elektronisko iepirkumu sistēmas e-konkursu apakšsistēmā.
4.2. Pasūtītājs sniegs atbildes uz ieinteresēto pretendentu rakstveida uzdotajiem jautājumiem vai papildu informāciju piecu darba dienu laikā no jautājuma saņemšanas, bet ne vēlāk kā sešas dienas pirms piedāvājumu iesniegšanas termiņa beigām. 

4.3. Pretendentu rakstiski uzdotie jautājumi un iepirkumu komisijas atbildes uz tiem, kā arī skaidrojumi attiecībā uz nolikuma prasībām kļūs saistoši visiem iespējamiem pretendentiem ar to publicēšanas brīdi Valsts reģionālās attīstības aģentūras tīmekļvietnē www.eis.gov.lv pieejamajā Elektronisko iepirkumu sistēmas e-konkursu apakšsistēmā.
5. PIEDĀVĀJUMU IESNIEGŠANAS UN ATVĒRŠANAS VIETA, DATUMS UN LAIKS
5.1. Piedāvājumus drīkst iesniegt sākot ar dienu, kad paziņojums par līgumu ir publicēts Iepirkumu uzraudzības biroja tīmekļvietnē.

5.2. Saskaņā ar PIL 39. panta pirmo daļu, piedāvājumi Konkursā ir iesniedzami tikai elektroniski, izmantojot Valsts reģionālās attīstības aģentūras tīmekļvietnē pieejamo elektronisko iepirkumu sistēmas e-konkursu apakšsistēmu
. Ārpus Elektronisko iepirkumu sistēmas e-konkursu apakšsistēmas iesniegtie piedāvājumi tiks atzīti par neatbilstošiem Konkursa nolikuma prasībām. 
5.3. Piedāvājumu iesniegšanas vieta – Valsts reģionālās attīstības aģentūras tīmekļvietnē www.eis.gov.lv pieejamajā Elektronisko iepirkumu sistēmas e-konkursu apakšsistēmā.
5.4. Piedāvājumu iesniegšanas datums un laiks – ne vēlāk kā līdz 2026. gada __. ____________ plkst. __:__ pēc vietējā laika. 

5.5. Komisija atver elektroniski iesniegtos piedāvājumus ne ātrāk kā četras stundas pēc piedāvājumu iesniegšanas termiņa beigām, izņemot Publisko iepirkumu likuma 68. panta septītajā daļā minēto gadījumu. Publisko iepirkumu likuma 68. panta septītajā daļā minētajā gadījumā pasūtītājs pircēja profilā publicē informāciju par piedāvājumu atvēršanas sanāksmes atcelšanu un neatver iesniegtos piedāvājumus. Ja iesniegumu izskatīšanas komisija pieņem Publisko iepirkumu likuma 71. panta otrās daļas 1. punktā minēto lēmumu vai administratīvā lieta tiek izbeigta, pasūtītājs pircēja profilā publicē informāciju par piedāvājumu atvēršanas sanāksmes vietu un laiku, kā arī informē par to pretendentus vismaz trīs darbdienas iepriekš. Ja iesniegumu izskatīšanas komisija pieņem Publisko iepirkumu likuma 71. panta otrās daļas 3. punktā vai trešajā daļā minēto lēmumu, pasūtītājs neatver iesniegtos piedāvājumus un izsniedz vai nosūta tos atpakaļ pretendentiem.
5.6. Piedāvājumu atvēršanas datums un laiks – 2026. gada __. _____________ plkst. __:__ pēc vietējā laika.

5.7. Piedāvājumu atvēršana notiek atklātā sanāksmē. Piedāvājumus atver Valsts reģionālās attīstības aģentūras tīmekļvietnē elektronisko iepirkumu sistēmas e-konkursu apakšsistēmā, izmantojot elektroniskajā informācijas sistēmā pieejamos rīkus piedāvājumu elektroniskai saņemšanai. Pēc piedāvājumu atvēršanas pircēja profilā tiek publicēta informācija par pretendentu, piedāvājuma iesniegšanas datumu un laiku un piedāvāto cenu vai izmaksas.

5.8. Iesniegto piedāvājumu atvēršanas procesam var sekot līdzi tiešsaistes režīmā Elektronisko iepirkumu sistēmas e-konkursu apakšsistēmā.

5.9. Saskaņā ar Publisko iepirkumu likuma 39. panta ceturto daļu, ja konstatēti sistēmas darbības traucējumi, kuru dēļ nav bijis iespējams iesniegt piedāvājumus vai pieteikumus kopumā vismaz divas stundas pēdējo 24 stundu laikā vai 10 minūtes pēdējo četru stundu laikā līdz piedāvājumu vai pieteikumu iesniegšanas termiņa beigām, sistēmas turētājs pēc sistēmas darbības atjaunošanas pārceļ piedāvājumu vai pieteikumu iesniegšanas termiņu par vienu darbdienu. Sistēmas darbības atjaunošanas dienā tajā ievieto paziņojumu par sistēmas darbības traucējumiem, norādot iepirkumus un iepirkuma procedūras, kuru termiņi pārcelti. Šāda termiņa pārcelšana nav uzskatāma par grozījumiem iepirkuma vai iepirkuma procedūras dokumentos vai par piedāvājumu vai pieteikumu iesniegšanas termiņa pagarināšanu Publisko iepirkumu likuma 35. panta trešās daļas izpratnē.

5.10. Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja Pretendents piedāvājuma datu aizsardzībai izmantojis piedāvājuma šifrēšanu, Pretendentam ne vēlāk kā 15 (piecpadsmit) minūtes pēc piedāvājumu iesniegšanas termiņa beigām iepirkuma komisijai jāiesniedz elektroniskā atslēga ar paroli šifrētā dokumenta atvēršanai.

5.11. Piedāvājumu vērtēšanu un lēmumu pieņemšanu iepirkuma komisija veic slēgtā sēdē.
6. PRASĪBAS ATTIECĪBĀ UZ PIEDĀVĀJUMA NOFORMĒJUMU UN IESNIEGŠANU
6.1. Piedāvājums jāiesniedz elektroniski elektronisko iepirkumu sistēmas e-konkursu apakšsistēmā, ievērojot šādas pretendenta izvēles iespējas:

6.1.1. izmantojot Elektronisko iepirkumu sistēmas e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šā iepirkuma sadaļā ievietotās formas;

6.1.2. elektroniski aizpildāmos dokumentus elektroniski sagatavojot ārpus Elektronisko iepirkumu sistēmas e-konkursu apakšsistēmas un augšupielādējot sistēmas attiecīgajās vietnēs (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);

6.1.3. elektroniski sagatavoto piedāvājumu šifrējot ārpus Elektronisko iepirkumu sistēmas e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).

6.2. Piedāvājums elektroniski jāparaksta pretendenta pārstāvēttiesīgajam vai pilnvarotajam pārstāvim. Pilnvarā precīzi jānorāda pilnvarotajam pārstāvim piešķirto tiesību un saistību apjoms. 

6.3. Ja piedāvājumu iesniedz personu apvienība jebkurā to kombinācijā, piedāvājumā norāda tās pilnvaroto pārstāvi ar tiesībām elektroniski parakstīt visus ar šo iepirkumu saistītos dokumentus. Pilnvarojums pārstāvēt personu apvienību ir jāparaksta katras personu apvienībā iekļautās personas pārstāvēttiesīgajam vai pilnvarotajam pārstāvim

6.4. Sagatavojot piedāvājumu, pretendents ievēro, ka:

6.4.1. piedāvājuma dokumenti ir jāsagatavo atsevišķos elektroniskos dokumentos ar standarta biroja programmatūras rīkiem nolasāmā formātā (piemēram, Microsoft Office 2010 (vai jaunākas programmatūras versijas) formātā vai PDF formātā);

6.4.2. pretendents piedāvājuma dokumentus paraksta ar drošu elektronisko parakstu un laika zīmogu vai ar Elektronisko iepirkumu sistēmas piedāvāto elektronisko parakstu;
6.4.3. piedāvājuma dokumentus paraksta piegādātāja pārstāvis ar Latvijas Republikas Uzņēmumu reģistrā vai atbilstošā reģistrā ārvalstīs nostiprinātām paraksta tiesībām vai šīs personas pilnvarota persona, pievienojot atbilstoši noformētu pilnvaru un dokumentu, kas apliecina pilnvaras izdevēja paraksta (pārstāvības) tiesības. Pilnvarā precīzi jānorāda pilnvarotajai personai piešķirto tiesību un saistību apjoms;

6.5. Pretendents līdz piedāvājumu iesniegšanas termiņa beigām var rakstveidā grozīt vai atsaukt iesniegto piedāvājumu, izmantojot attiecīgos Elektronisko iepirkumu sistēmas pieejamos rīkus. Piedāvājuma atsaukšanai ir bezierunu raksturs, un tā izslēdz pretendentu no tālākas līdzdalības atklātā konkursā. Piedāvājuma maiņas gadījumā par piedāvājuma iesniegšanas laiku tiek uzskatīts pēdējā piedāvājuma iesniegšanas brīdis.

6.6. Pretendents piedāvājuma noformēšanā ievēro Elektronisko dokumentu likumā un Ministru kabineta 2005. gada 28. jūnija noteikumos Nr. 473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” noteiktās prasības attiecībā uz elektronisko dokumentu, kā arī drukātas formas dokumentu elektronisko kopiju noformēšanu un to juridisko spēku. 

6.7. Piedāvājumā iekļautajiem dokumentiem un to noformējumam jāatbilst Dokumentu juridiskā spēka likumam un Ministru kabineta 2018. gada 04. septembra noteikumiem Nr. 558 „Dokumentu izstrādāšanas un noformēšanas kārtība”.

6.8. Ja Pretendents iesniedzis kāda dokumenta kopiju, to apliecina atbilstoši Dokumentu juridiskā spēka likumam. Ja dokumenta kopija nav apliecināta atbilstoši šajā punktā minēto normatīvo aktu prasībām, Pasūtītājs, ja tam rodas šaubas par iesniegtā dokumenta kopijas autentiskumu, PIL 41. panta piektās daļas kārtībā var pieprasīt, lai Pretendents uzrāda dokumenta oriģinālu vai iesniedz apliecinātu dokumenta kopiju.

6.9. Piedāvājums jāsagatavo latviešu valodā. Svešvalodā sagatavotiem piedāvājuma dokumentiem jāpievieno apliecināts tulkojums latviešu valodā saskaņā ar Ministru kabineta 2000. gada 22. augusta noteikumiem Nr. 291 „Kārtība, kādā apliecināmi dokumentu tulkojumi valsts valodā”. Par dokumentu tulkojuma atbilstību oriģinālam atbild pretendents.

6.10. Iesniedzot piedāvājumu, Pretendents pilnībā atzīst visus iepirkuma nolikumā (t.sk. tā pielikumos un formās, kuras ir ievietotas Elektronisko iepirkumu sistēmā e-konkursu apakšsistēmas šā iepirkuma sadaļā) ietvertos nosacījumus.

6.11. Ja pretendenta iesniegtais piedāvājums neatbilst iepirkuma procedūras nolikuma prasībām vai noteikumiem, tad iepirkumu komisija ir tiesīga noraidīt pretendenta iesniegto piedāvājumu.
7. ATSAUCE UZ PIL 42. PANTA PIRMO DAĻU UN NORĀDE, KA PRETENDENTU IZSLĒGŠANAS GADĪJUMI TIKS PĀRBAUDĪTI PIL 42. PANTĀ NOTEIKTAJĀ KĀRTĪBĀ
7.1. Komisija pārbaudīs Publisko iepirkumu likuma 42. panta otrās daļas 1., 2., 3., 4., 5., 6., 7., 10., 11., 12., 13. un 14. punktā (skat. https://likumi.lv/doc.php?id=287760) noteiktos izslēgšanas iemeslus. 
7.2. Publisko iepirkumu likuma 42. panta otrajā daļā minētie izslēgšanas iemesli attiecas arī uz jebkuru no šādām personām:

7.2.1. uz personālsabiedrības biedru, ja pretendents ir personālsabiedrība;

7.2.2. uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām;

7.2.3. uz pretendenta norādīto apakšuzņēmēju, kura veicamo būvdarbu vai sniedzamo pakalpojumu vērtība ir vismaz 10 000 euro;

7.2.4. Publisko iepirkumu likuma 42. panta otrās daļas 1., 2. un 3. punkts — uz personām, kurām pretendentā ir izšķirošā ietekme uz līdzdalības pamata normatīvo aktu par koncerniem izpratnē;

7.2.5. Publisko iepirkumu likuma 42. panta otrās daļas 1., 2. un 11. punkts — uz pretendenta patieso labuma guvēju.
7.3. Saskaņā ar PIL 43. panta otro daļu, ja pretendents vai personālsabiedrības biedrs, ja pretendents ir personālsabiedrība, atbilst PIL 42. panta pirmās daļas 1., 3., 4., 5., 6. vai 7. punktā minētajam izslēgšanas gadījumam, pretendents norāda to piedāvājumā un, ja tiek atzīts par tādu, kuram būtu piešķiramas līguma slēgšanas tiesības, iesniedz skaidrojumu un pierādījumus par nodarītā kaitējuma atlīdzināšanu vai noslēgtu vienošanos par nodarītā kaitējuma atlīdzināšanu, sadarbošanos ar izmeklēšanas iestādēm un veiktajiem tehniskajiem, organizatoriskajiem vai personālvadības pasākumiem, lai pierādītu savu uzticamību un novērstu tādu pašu un līdzīgu gadījumu atkārtošanos nākotnē.

7.4. Pārbaude tiks veikta arī attiecībā uz Starptautisko un Latvijas Republikas nacionālo sankciju likuma 11.1 panta pirmajā un otrajā daļā minētajiem izslēgšanas noteikumiem. Ar normatīvo aktu var iepazīties: https://likumi.lv/doc.php?id=287760 un https://likumi.lv/doc.php?id=280278. Papildus, komisija vērtēs vai līguma slēgšanas tiesības var tikt piešķirtas ievērojot 2022. gada 8. aprīļa Eiropas Komisija Padomes regulu (ES) 2022/576, ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā: https://eur-lex.europa.eu/legal-content/LV/TXT/?uri=CELEX:32022R0576#ntr*7-L_2022111LV.01000101-E0010.
7.5. Ja iepirkuma priekšmets ir IKT resursa vai pakalpojuma iegāde atbilstoši Ministru kabineta 2025.gada 25.jūnija noteikumiem Nr.397 “Minimālās kiberdrošības prasības” (skatīt – https://likumi.lv/ta/id/361481-minimalas-kiberdrosibas-prasibas), tad to 86.punktā noteikto pretendentu izslēgšanas iemeslu (skatīt – https://likumi.lv/ta/id/361481#p86), ievērojot arī citus MK noteikumu, t.sk. 4.1.apakšsadaļas “Vispārīgās ārpakalpojumu prasības”, punktus, pārbaude tiks veikta attiecībā uz pretendentu, kuram būtu piešķiramas līguma slēgšanas tiesības. Papildus iepriekš minētajam, ja IKT resursa vai pakalpojuma iegāde tiek veikta  vai tiks saistīta ar A klases informācijas sistēmu atbilstoši Ministru kabineta 2025.gada 25.jūnija noteikumiem Nr.397 “Minimālās kiberdrošības prasības”, tad to 93., 94.punktos noteikto pretendentu atbilstības nosacījumu (skatīt – https://likumi.lv/ta/id/361481#p93,  https://likumi.lv/ta/id/361481#p94), ievērojot arī citus MK noteikumu, t.sk. 4.2.apakšsadaļas “Īpašās ārpakalpojumu prasības IKT kritiskajai infrastruktūrai”, punktus, piemērošana tiks veikta attiecībā uz pretendentu, kuram būtu piešķiramas līguma slēgšanas tiesības.

8. PIEDĀVĀJUMĀ IEKĻAUJAMIE DOKUMENTI
8.1. Pilnvara (ja ir nepieciešams), kas apliecina pilnvarotās personas tiesības parakstīt iepirkuma piedāvājumu, ja to paraksta pilnvarotā persona.
8.2. Pieteikums par piedalīšanos iepirkuma procedūrā saskaņā ar Konkursa nolikuma 1. pielikumu.
8.3. Kvalifikācijas (atlases) dokumenti saskaņā ar Konkursa nolikuma 8.5. punkta nosacījumiem;

8.4. Tehniskais un finanšu piedāvājums atbilstoši iepirkuma procedūras nolikuma 2. pielikumam, ievērojot tehniskajās specifikācijās noteiktās prasības un apjomus (nolikuma 2. pielikums), aprēķinot pozīcijas vienas vienības cenu “Cena par vienu mērvienību EUR bez PVN”, iekļauj tajā visas izmaksas, kas saistītas ar pilnīgu un kvalitatīvu iepirkuma līguma izpildi, tajā skaitā, bet ne tikai, darbaspēka izmaksas, transporta, materiālu un tehnisko palīglīdzekļu izmaksas, visi valsts un pašvaldības noteiktie nodokļi (izņemot PVN) un nodevas, tajā skaitā peļņu un ar risku faktoriem saistītās izmaksas, ietverot arī tādus riskus kā normatīvo aktu izmaiņu risks, piegādes (tajā skaitā arī darbaspēka) sadārdzinājuma risks u.c. tiešās un pieskaitāmās izmaksas, izņemot PVN. Tehniskajā un finanšu piedāvājumā “Cena par vienu mērvienību EUR bez PVN” jānorāda ar precizitāti 2 (divi) cipari aiz komata. Visām pozīcijām ir jābūt aizpildītām. 

8.4.1. Tehniskajam - finanšu piedāvājumam jāpievieno:

8.4.1.1. piedāvātās Preces informatīvie materiāli (tehniskās datu lapas (Data Sheet), kas apliecina atbilstību Tehniskajā specifikācijā noteiktajām prasībām (oriģinālvalodā un tulkojumi latviešu valodā), norādot atsauci tehniskajā piedāvājumā uz konkrēto lapaspusi. Ja uz piedāvājuma iesniegšanas brīdi nav iespējams iesniegt tulkojumu latviešu valodā, tad tehniskajām datu lapām jābūt angļu valodā), norādot atsauci tehniskajā piedāvājumā uz konkrēto lapaspusi;

8.4.1.2. katras Preces skici (ilustratīvi materiāli precēm, kuras pretendents plāno piedāvāt līguma izpildē) (attiecināms uz Konkursa 1., 3. daļu);

8.4.1.3. dokumenti, kuri apliecina elektropreces
 enerģijas patēriņu (kWh/gadā) (attiecināms uz Konkursa 3. daļu);

8.4.1.4. citi dokumenti (ja ir nepieciešams (t.sk. skatīt tehniskās specifikācijas nosacījumus attiecīgajā Konkursa daļā)).
8.4.2. Tehniskajā piedāvājumā aizliegts (!):
8.4.2.1. ailēs norādīt “atbilst” un/vai “neatbilst” – jāsniedz izvērsti apraksti, atbilstoši Pasūtītāja prasībām;

8.4.2.2. norādot preces aprakstu tehniskajā piedāvājumā, nav pieļaujama atsauces “vai ekvivalents” un/vai “vai analogs” lietošana. Pretendentam konkrēti jānorāda tās preces nosaukums, kura tiks piegādāta pasūtītājam, ja pretendentam tiks piešķirtas līguma slēgšanas tiesības un tiks noslēgts līgums. Ja šāda atsauce tiks atstāta, tad pasūtītājs uzskatīs, ka pretendents ir piedāvājis tehniskajā specifikācijā norādīto preci, nevis ekvivalentu/analogu, un iepazinies ar šī punkta prasībām.

8.5. Prasības attiecībā uz pretendenta iespējām veikt profesionālo darbību, pretendenta saimniecisko un finansiālo stāvokli un tehniskajām un profesionālajām spējām, kā arī iesniedzamo informāciju, kas nepieciešama, lai pretendentu novērtētu saskaņā ar minētajām prasībām:

	Nr.

p.k.
	Atbilstība kvalifikācijas (atlases) prasībām
	Iesniedzamie dokumenti
 kvalifikācijas apliecināšanai

	8.5.1.
	Attiecināms uz visām Konkursa daļām.

Pretendents ir reģistrēts Latvijas Republikas Uzņēmumu reģistra Komercreģistrā vai līdzvērtīgā reģistrā ārvalstīs atbilstoši piegādātāja reģistrācijas vai pastāvīgās dzīvesvietas valsts normatīvo aktu prasībām.

Prasība attiecas arī uz personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai visiem piegādātāju apvienības dalībniekiem (ja piedāvājumu iesniedz piegādātāju apvienība), kā arī apakšuzņēmējiem (ja pretendents plāno piesaistīt apakšuzņēmējus) un pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām.
	Pretendenta pieteikums dalībai iepirkuma procedūrā, kurš sagatavots saskaņā ar nolikuma 1. pielikumā pievienoto formu.
Papildus tam, ir jānorāda šāda informācija:

pretendenta adrese, telefona/faksa numurs, e-pasts, ziņas par to, vai pretendents un tā piesaistītā apakšuzņēmēja uzņēmums ir MVU (mazais un vidējais uzņēmums)- Papildu informācija: https://www.iub.gov.lv/lv/node/98
 “Skaidrojums par mazajiem un vidējiem uzņēmumiem”; bankas rekvizīti: nosaukums, kods, konts; Persona, kura, gadījumā, ja pretendentam tiks piešķirtas tiesības slēgt iepirkuma līgumu, ir tiesīga parakstīt iepirkuma līgumu).
Informācija par Latvijā reģistrēta pretendenta reģistrācijas faktu, tiks iegūta publiskā datubāzē.
Ja attiecīgu informāciju publiskajās datubāzēs nevarēs iegūt vai netiks iegūta pilnīga informācija, to pieprasīs pretendentam.

Ārvalstī reģistrētam pretendentam jāiesniedz kompetentas attiecīgās valsts institūcijas izsniegts dokuments, kas apliecina, ka pretendents ir reģistrēts atbilstoši tās valsts normatīvo aktu prasībām.

	8.5.2.
	Attiecināms uz 1., 3. Konkursa daļu.

Pretendentam iepriekšējo 3 (trīs) gadu (2023., 2024., 2025. gadā un 2026. gadā līdz piedāvājumu iesniegšanas dienai) laikā vai īsākā laika periodā, ja pretendents ir dibināts vēlāk, ir pieredze Preču piegādē vismaz 1 (viena) līdzvērtīga līguma izpildē.

Par līdzvērtīgu līgumu tiks atzīts līgums, kurā ietvaros tika veikta biroja vai mīksto mēbeļu piegāde.

Ja piedāvājumu iesniedz piegādātāju apvienība, šī apakšpunkta prasība attiecināma uz piegādātāju apvienības kopējo pieredzi.
	Pretendentam jāiesniedz pretendenta kvalifikācijas apraksts saskaņā ar nolikuma 3. pielikumu.
Informācijai pievieno vismaz 1 (viena) atsauksme (kopija) vai cits dokuments, kas apliecina, ka pretendentam ir nolikuma 8.5.2. apakšpunkta prasībām atbilstoša pieredze.

	8.5.3.
	Attiecināms uz 2. Konkursa daļu.

Pretendentam iepriekšējo 3 (trīs) gadu (2023., 2024., 2025. gadā un 2026. gadā līdz piedāvājumu iesniegšanas dienai) laikā vai īsākā laika periodā, ja pretendents ir dibināts vēlāk, ir pieredze Preču izgatavošanā vismaz 1 (viena) līdzvērtīga līguma izpildē.

Par līdzvērtīgu līgumu tiks atzīts līgums, kura izpildes ietvaros pretendents ir veicis nestandarta vai pēc individuāla pasūtījuma (t.sk. iebūvētu) mēbeļu izgatavošanu.

Ja piedāvājumu iesniedz piegādātāju apvienība, šī apakšpunkta prasība attiecināma uz piegādātāju apvienības kopējo pieredzi.
	Pretendentam jāiesniedz pretendenta kvalifikācijas apraksts saskaņā ar nolikuma 3. pielikumu.
Informācijai pievieno vismaz 1 (viena) atsauksme (kopija) vai cits dokuments, kas apliecina, ka pretendentam ir nolikuma 8.5.3. apakšpunkta prasībām atbilstoša pieredze.


8.6. Izziņas un citus dokumentus, kurus PIL noteiktajos gadījumos izsniedz Latvijas Republikas kompetentās institūcijas, iepirkuma komisija pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus iepirkuma komisija pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.

8.7. Pretendents var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura. Šādā gadījumā pretendents pierāda pasūtītājam, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu pretendenta rīcībā. Pretendents, lai apliecinātu profesionālo pieredzi vai pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas.
8.8. Ja piedāvājumu iesniedz piegādātāju apvienība, piedāvājumam ir jāpievieno sadarbības līgums, vienošanās vai līdzvērtīgs dokuments. Dokumentā ir jābūt fiksētam, kādas juridiskās personas ir apvienojušās piegādātāju apvienībā, kura persona ir tiesīga iesniegt piedāvājumu un pārstāvēt apvienību (vadošais dalībnieks, lietvedis), katra piegādātāju apvienības dalībnieka veicamo darbu apjoms, atbildība un citi nosacījumi.

Prasības attiecībā uz tehniskajām un profesionālajam spējām var apliecināt viens no piegādātāju apvienības dalībniekiem, vai abi dalībnieki kopā. Ja piedāvājumu iesniedz piegādātāju apvienība, piedāvājumam ir jāpievieno sadarbības līgums, vienošanās vai līdzvērtīgs dokuments. Dokumentā ir jābūt fiksētam, kādas juridiskās personas ir apvienojušās piegādātāju apvienībā, kura persona ir tiesīga iesniegt piedāvājumu un pārstāvēt apvienību, katra piegādātāju apvienības dalībnieka veicamo darbu apjoms, atbildība un citi nosacījumi.

Pasūtītājs var prasīt, lai personu apvienība, attiecībā uz kuru pieņemts lēmums slēgt iepirkuma līgumu, pēc savas izvēles izveidojas atbilstoši noteiktam juridiskam statusam vai noslēdz sabiedrības līgumu, vienojoties par apvienības dalībnieku atbildības sadalījumu, ja tas nepieciešams iepirkuma līguma noteikumu sekmīgai izpildei.
8.9. Ja Pretendents līguma izpildē plāno iesaistīt apakšuzņēmējus, Pretendents savā piedāvājumā (nolikuma 1. pielikums) norāda visus tos apakšuzņēmējus, kuru sniedzamo pakalpojumu vērtība ir vismaz 10 000 euro no kopējās iepirkuma līguma vērtības, vai lielāka, un katram šādam apakšuzņēmējam izpildei nododamo līguma daļu procentos un naudas izteiksmē. Par apakšuzņēmējiem uzskata arī apakšuzņēmēju apakšuzņēmējus. Ir jāiesniedz Apakšuzņēmēja apliecinājums vai vienošanās par sadarbību līguma konkrētās daļas izpildē.
8.10. Iepirkuma procedūrā izraudzītais pretendents (iepirkuma līguma puse) nav tiesīgs bez saskaņošanas ar pasūtītāju veikt piedāvājumā norādītā apakšuzņēmēja nomaiņu un iesaistīt papildu apakšuzņēmējus iepirkuma līguma izpildē.

8.11. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:

8.11.1. piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;

8.11.2. tiek nomainīts apakšuzņēmējs, uz kura iespējām iepirkuma procedūrā izraudzītais pretendents balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu iepirkuma procedūrā izraudzītais pretendents atsaucies, apliecinot savu atbilstību iepirkuma procedūrā noteiktajām prasībām, vai tas atbilst šā likuma 42. panta otrajā daļā minētajiem pretendentu izslēgšanas iemesliem (izņemot otrās daļas 8. un 9. punktu);

8.11.3. piedāvātais apakšuzņēmējs, kura veicamo būvdarbu vai sniedzamo pakalpojumu vērtība ir vismaz 10 000 euro, atbilst šā likuma 42. panta otrajā daļā minētajiem pretendentu izslēgšanas iemesliem (izņemot otrās daļas 8. un 9. punktu);

8.11.4. apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.

8.11.5. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.

8.12. Pasūtītājs pieņem lēmumu atļaut vai atteikt iepirkuma procedūrā izraudzītā pretendenta personāla vai apakšuzņēmēju nomaiņu vai jaunu apakšuzņēmēju iesaistīšanu iepirkuma līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar šā panta noteikumiem.

8.13. Pēc iepirkuma līguma slēgšanas tiesību piešķiršanas un ne vēlāk kā uzsākot iepirkuma līguma izpildi, pretendents iesniedz pakalpojuma sniegšanā iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī apakšuzņēmēju apakšuzņēmējus. Iepirkuma līguma izpildes laikā Izpildītājs paziņo pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts pakalpojumu sniegšanā.

8.14. Izziņas un citus dokumentus, kurus Publisko iepirkumu likumā noteiktajos gadījumos izsniedz Latvijas Republikas kompetentās institūcijas, Komisija pieņem un atzīst, ja tie izdoti ne agrāk kā 1 (vienu) mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus Komisija pieņem un atzīst, ja tie izdoti ne agrāk kā 6 (sešus) mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.

8.15. Pretendents ir tiesīgs iesniegt Eiropas vienotā iepirkuma procedūras dokumenta veidlapu: 

8.15.1. Pretendents var iesniegt Eiropas vienoto iepirkuma procedūras dokumentu kā sākotnējo pierādījumu atbilstībai paziņojumā par līgumu vai iepirkuma procedūras dokumentos noteiktajām atlases prasībām. Ja Pretendents izvēlēsies iesniegt Eiropas vienoto iepirkuma procedūras dokumentu, lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām pretendentu atlases prasībām, tam jāiesniedz šo dokumentu arī par katru personu, uz kuras iespējām Pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par tā norādīto apakšuzņēmēju, kura veicamo pakalpojumu vērtība ir vismaz 10 000 euro. Piegādātāju apvienībai jāiesniedz atsevišķu Eiropas vienoto iepirkuma procedūras dokumentu par katru tās dalībnieku.

8.15.2. Eiropas vienotā iepirkuma procedūras dokumenta veidlapu, kas ir vienāda visās ES dalībvalstīs, nosaka Eiropas Komisijas 2016. gada 5. janvāra īstenošanas regula Nr. 2016/7, ar ko nosaka standarta veidlapu Eiropas vienotajam iepirkuma procedūras dokumentam (regulas 2. pielikums) pieejama tīmekļvietnē http://espd.eis.gov.lv/. Pretendentam, iesniedzot Eiropas vienotā iepirkuma procedūras dokumenta veidlapu, obligāti jāaizpilda III daļas “Izslēgšanas iemesli” A līdz D punkti, kā arī IV daļas “Atlases kritēriji” A un D punkti, saskaņā ar nolikuma noteiktajām kvalifikācijas (atlases) prasībām.   
8.15.3. Ja Pretendents, kurš būtu uzaicināms iesniegt sākotnējo piedāvājumu, ir iesniedzis Eiropas vienoto iepirkuma procedūras dokumentu kā sākotnējo pierādījumu atbilstībai pretendentu atlases prasībām, kas noteiktas paziņojumā par līgumu vai iepirkuma procedūras dokumentos, Pasūtītājam jebkurā iepirkuma procedūras stadijā ir tiesības prasīt, lai pretendents iesniedz visus vai daļu no dokumentiem, kas apliecina atbilstību paziņojumā par līgumu vai iepirkuma procedūras dokumentos noteiktajām pretendentu un kandidātu atlases prasībām. Pasūtītājs nepieprasa tādus dokumentus un informāciju, kas ir tā rīcībā vai ir pieejama publiskās datubāzēs. 

8.15.4. Pretendents var Pasūtītājam iesniegt Eiropas vienoto iepirkuma procedūras dokumentu, kas ir bijis iesniegts citā iepirkuma procedūrā, ja tas apliecina, ka tajā iekļautā informācija ir pareiza.
9. PIEDĀVĀJUMU VĒRTĒŠANAS KRITĒRIJI UN LĒMUMA PIEŅEMŠANAS KĀRTĪBA
9.1. Piedāvājuma izvēles kritērijs ir normatīvo aktu un šī nolikuma prasībām atbilstošs saimnieciski visizdevīgākais piedāvājums, kuru nosaka, ņemot vērā viszemāko cenu
 (attiecas uz Konkursa 1., 2. daļu).
9.2. Piedāvājuma izvēles kritērijs ir normatīvo aktu un šī nolikuma prasībām atbilstošs saimnieciski visizdevīgākais piedāvājums, vadoties pēc šādiem vērtēšanas kritērijiem un kritēriju īpatsvaru (attiecas uz Konkursa 3. daļu):
	Vērtēšanas kritēriji
	Kritērija īpatsvars %
	Kritērija maksimālā skaitliskā vērtība

	1. Piedāvātā cena EUR bez PVN
	90 %
	90 punkti

	2. Preces enerģijas patēriņš (gaidīšanas (standby) režīmā) kW/h

	10 %
	10 punkti

	Kopējā iegūtā punktu summa:
	100  punkti


9.2.1. punkti par piedāvātu cenu EUR bez PVN tiek noteikti šādi:

a) Lētākais piedāvājums saņem 90 punktus;

b) Pārējiem pretendentiem punkti tiek noteikti pēc formulas:

(lētākais piedāvājums/vērtējamais piedāvājums) x 90 punkti (rezultāts tiks noapaļots līdz divām zīmēm aiz komata).

9.2.2.  punkti par pretendenta piedāvāto elektroenerģijas patēriņu (kWh/gadā) tiek noteikti šādi:

a) Piedāvājums ar zemāko elektroenerģijas patēriņu saņem 10 punktus;

b) Pārējiem pretendentiem punkti tiek noteikti pēc formulas:

(zemākais enerģijas patēriņš/vērtējamais piedāvājums) x 10 punkti (rezultāts tiks noapaļots līdz divām zīmēm aiz komata).

9.2.3. Piedāvājumu izvēles algoritms: visu klātesošo komisijas locekļu piešķirto punktu kopsumma daļā tiek dalīta ar klātesošo komisiju locekļu skaitu. Par saimnieciski visizdevīgāko piedāvājumu iepirkuma daļā tiks atzīts piedāvājums, kurš saņemts lielāko skaitlisko novērtējumu (punktu skaitu).
9.3. Ja pirms tam, kad pasūtītājs pieņems lēmumu par iepirkuma līguma slēgšanas tiesību piešķiršanu, konstatēs, ka vismaz divu piedāvājumu novērtējums ir vienāds, tad pasūtītājs ir tiesīgs rīkot izlozi, uzaicinot pretendentus tajā piedalīties klātienē vai tiešsaistē līdzvērtīgus piedāvājumus iesniegušos pretendentus. Ja uzaicinātie pretendenti neierodas klātienē norādītajā izlozes vietā vai nereģistrējas tiešsaistes adresē un laikā, pasūtītājs to veic bez pretendentu klātbūtnes.
10. IEPIRKUMA KOMISIJAS DARBĪBA UN PRETENDENTA TIESĪBAS UN PIENĀKUMI
10.1. Iepirkuma komisija darbojas saskaņā ar PIL un šī Konkursa nolikuma prasībām. Savus lēmumus iepirkuma komisija pieņem sēžu laikā.

10.2. Iepirkuma komisija piedāvājumus izvērtē slēgtā sēdē. Iepirkuma komisija pārbauda pretendentu atbilstību kvalifikācijas prasībām un piedāvājumu atbilstību un izvēlas piedāvājumu saskaņā ar noteiktajiem piedāvājuma izvērtēšanas kritērijiem. Iepirkuma komisija ir tiesīga pretendentu kvalifikācijas atbilstības pārbaudi veikt tikai tam pretendentam, kuram būtu piešķiramas iepirkuma vispārīgās vienošanās slēgšanas tiesības.

10.3. Iepirkuma komisijas priekšsēdētājs organizē un vada komisijas darbu, nosaka komisijas sēžu vietu, laiku un kārtību, sasauc un vada komisijas sēdes, kā arī nodrošina apliecinājumu parakstīšanu par to, ka iepirkuma dokumentu sagatavotājiem (pasūtītāja amatpersona vai darbinieks), iepirkuma komisijas locekļiem un ekspertiem  nav tādu apstākļu, kuru dēļ varētu uzskatīt, ka viņi ir ieinteresēti konkrēta kandidāta vai pretendenta izvēlē vai darbībā vai ka viņi ir saistīti ar tiem PIL 25. panta pirmās daļas izpratnē.

10.4. Iepirkuma komisija nodrošina iepirkuma procedūras dokumentu izstrādāšanu, protokolē iepirkuma procesa gaitu un ir atbildīga par iepirkuma procesu.

10.5. Paziņojot par iepirkuma vispārīgās vienošanās slēgšanu un informējot pretendentus, pasūtītājs nav tiesīgs atklāt informāciju, kuru tam kā komercnoslēpumu vai konfidenciālu informāciju nodevuši citi pretendenti.

10.6. Pasūtītājs savā pircēja profilā nodrošina brīvu un tiešu elektronisku piekļuvi iepirkuma procedūras dokumentiem un visiem papildus nepieciešamajiem dokumentiem ar iepirkuma izsludināšanas brīdi. Ja ieinteresētais piegādātājs pieprasīs izsniegt iepirkuma dokumentus drukātā veidā, pasūtītājs tos izsniegs ieinteresētajam pretendentam bez maksas triju darbdienu laikā pēc tam, kad saņemts šo dokumentu pieprasījums, ievērojot nosacījumu, ka dokumentu pieprasījums iesniegts laikus pirms piedāvājumu iesniegšanas termiņa beigām.

10.7. Ja piegādātājs ir laikus pieprasījis papildu informāciju par iepirkuma procedūras dokumentos iekļautajām prasībām, pasūtītājs to sniedz 5 (piecu) darbdienu laikā, bet ne vēlāk kā 6 (sešas) dienas pirms piedāvājumu iesniegšanas termiņa beigām. Papildu informāciju pasūtītājs nosūta piegādātājam, kas uzdevis jautājumu, un vienlaikus ievieto šo informāciju pircēja profilā, kur ir pieejami iepirkuma procedūras dokumenti, norādot arī uzdoto jautājumu.

10.8. Informācijas apmaiņa starp pasūtītāju un piegādātājiem notiek pa pastu, faksu vai elektroniski (saskaņā ar PIL 38. panta trešās, ceturtās, sestās un astotās daļas nosacījumiem) atkarībā no pasūtītāja izvēles.

10.9. Pasūtītājs PIL noteiktajā kārtībā ir tiesīgs pagarināt piedāvājumu iesniegšanas termiņu.

10.10. Pasūtītājs, ievērojot PIL prasības, var izdarīt grozījumus iepirkuma procedūras dokumentos.

10.11. Pasūtītājam ir tiesības izbeigt vai pārtraukt iepirkuma procedūru, ievērojot PIL noteikto kārtību.

10.12. Tiek uzskatīts, ka pretendenti, iesniedzot savus piedāvājumus, ir iepazinušies ar visiem Latvijas Republikā un Eiropas Savienībā spēkā esošajiem normatīvajiem aktiem, kas jebkādā veidā var ietekmēt vai var attiekties uz līgumā noteiktajām vai ar to saistītajām darbībām.

10.13. Pretendents nodrošina, lai piedāvājums tiktu noformēts atbilstoši šī Konkursa nolikuma prasībām. Iesniedzot piedāvājumu, pretendents apņemas ievērot visus šajā Konkursa nolikumā minētos nosacījumus.

10.14. Pretendents nodrošina, lai piedāvājums tiktu noformēts atbilstoši Nolikuma prasībām.

10.15. Katrs pretendents, iesniedzot pieteikumu, apņemas ievērot visus Nolikumā minētos nosacījumus.

10.16. Iepirkuma procedūrā var piedalīties piegādātājs PIL izpratnē.

10.17. Piedalīšanās iepirkuma procedūrā ir ieinteresēto piegādātāju brīvas gribas izpausme.

10.18. Pretendentam līdz piedāvājumu iesniegšanas termiņa beigām, savlaicīgi iesniedzot pieprasījumu, ir tiesības saņemt skaidrojumus par iepirkuma priekšmetu un tehniskajām specifikācijām.

10.19. Pretendentiem ir pienākums sekot līdzi un ņemt vērā iepirkumu komisijas skaidrojumus vai atbildes, kas tiek publicētas pašvaldības mājas lapā internetā. Komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja.
11. CITI NOTEIKUMI
11.1. Gadījumā, ja normatīvajos aktos tiek izdarīti vai stājas spēkā grozījumi, piemēro normatīvo aktu nosacījumus, negrozot nolikumu.

Pielikumā:

1. Pieteikums dalībai iepirkuma procedūrā (1. pielikums);

2. Tehniskā specifikācija - tehniskais un finanšu piedāvājums (2. pielikums);
3. Pretendenta kvalifikācijas apraksts (3. pielikums)
4. Līguma projekts (4. pielikums).
1. PIELIKUMS
“Mēbeļu izgatavošana, piegāde un uzstādīšana SIA “Daugavpils reģionālā slimnīca” vajadzībām”
identifikācijas Nr. DRS 2026/38
PIETEIKUMS DALĪBAI IEPIRKUMA PROCEDŪRĀ
Pretendents ________________________________, Reģ. Nr.____________________________, 

Juridiskā adrese _________________________________________________________________

Tālruņa numurs ______________________, e-pasts adrese:  _____________________________, 

Kontaktpersonas:

Par piedāvājuma vērtēšanas procesu – pretendenta kontaktpersonas amats, vārds, uzvārds, tālr., e-pasts: _________________________________________________________________________

Par iepirkuma vispārīgās vienošanās izpildi atbildīgās kontaktpersonas amats, vārds, uzvārds, tālr., e-pasts:

______________________________________________________________________________

Par vispārīgās vienošanās parakstīšanas procesu – pretendenta paraksttiesīgās vai pilnvarotas personas amats, vārds, uzvārds, tālr., e-pasts, e-paraksta esamība:
______________________________________________________________________________ 

Bankas rekvizīti: ________________________________________________________________

tā (vārds, uzvārds) (vadītāja, valdes priekšsēdētāja, valdes locekļa vai citas personas ar paraksta tiesībām) personā, ar šī pieteikuma iesniegšanu:

1. piesakās piedalīties iepirkumā procedūrā „Mēbeļu izgatavošana, piegāde un uzstādīšana SIA “Daugavpils reģionālā slimnīca” vajadzībām”, identifikācijas numurs DRS 2026/38 un piekrīt visiem iepirkuma procedūras nolikuma nosacījumiem, kā arī tehniskās specifikācijas prasībām un garantē iepirkuma procedūras nolikuma un normatīvo aktu prasību izpildi. Iepirkuma procedūras nolikuma noteikumi ir skaidri un saprotami;

2. apliecina, ka:

2.1. visa sniegtā informācija ir pilnīga un patiesa;

2.2. nekādā veidā nav ieinteresēts nevienā citā piedāvājumā, kas iesniegts šajā iepirkumā;

2.3. nav tādu apstākļu, kas liegtu piedalīties iepirkuma procedūrā un izpildīt tehniskajā specifikācijā norādītās prasības;

2.4. spēj izpildīt tehniskās specifikācijas prasības;
2.5. rīcībā ir visi nepieciešamie resursi savlaicīgai un kvalitatīvai vispārīgās vienošanās izpildei atbilstoši iepirkuma procedūras nolikumam un tehniskajai specifikācijai (nolikuma 2. pielikums);
2.6. piekrīt iepirkuma nolikumam pievienotā vispārīgās vienošanās un līguma projekta noteikumiem un vispārīgās vienošanās slēgšanas tiesības piešķiršanas gadījumā slēgs vispārīgo vienošanos ar pasūtītāju, saskaņā ar pievienotā vispārīgās vienošanās un līguma projekta tekstu, Pasūtītāja noteiktā laikā. 
3. informē, ka atbilst _______________ (norāda atbilstošo) MVU uzņēmuma statusam
.
4. norāda, ka līguma izpildei tiks piesaistīti šādi apakšuzņēmēji  vai personas, uz kuras iespējām pretendents balstās (ja tādi ir):
	Nr.
	Apakšuzņēmēja nosaukums, reģistrācijas numurs, adrese
	Atbilst/neatbilst (norāda atbilstošo) mazā vai vidējā uzņēmuma statusam
	Izpildei nododamā vispārīgās vienošanās daļa 
	Nododamā vispārīgās vienošanās summas daļa naudas izteiksmē

	
	
	
	
	

	
	
	
	
	


5. Pretendents sniedz ziņas vai uz to ir attiecināmi Padomes Regulas (ES) 2022/576 (2022. gada 8. aprīlis), ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā 5.k panta izslēdzošie nosacījumi: _______________________;
6. Pretendents sniedz informāciju par personu, kurai kandidātā vai pretendentā ir izšķirošā ietekme
 uz līdzdalības pamata normatīvo aktu par koncerniem izpratnē
, kā arī minētās personas  valdes vai padomes locekli, pārstāvēttiesīgo personu, prokūristu vai persona, kura ir pilnvarota pārstāvēt kandidātu vai pretendentu darbībās, kas saistītas ar filiāli:___________ (vēlams sniegt ziņas tabulas veidā);

7. Pretendents sniedz ziņas par pretendenta patiesajiem labuma guvējiem (ja tos iespējams noskaidrot): _________________.
Pielikumā: apakšuzņēmēja apliecinājums par tā gatavību veikt tam izpildei nododamo vispārīgās vienošanās daļu vai personas, uz kuras iespējām pretendents balstās, apliecinājums vai vienošanās (ja attiecināms).
	Vārds, uzvārds, amats


	


2. PIELIKUMS

“Mēbeļu izgatavošana, piegāde un uzstādīšana SIA “Daugavpils reģionālā slimnīca” vajadzībām”
identifikācijas Nr. DRS 2026/38
TEHNISKĀ SPECIFIKĀCIJA - TEHNISKAIS UN FINANŠU PIEDĀVĀJUMS
Pieejama pircēja profilā atsevišķā dokumentā MS Excel formātā

Ja tehniskajā specifikācijā – tehniskajā un finanšu piedāvājumā norādīts konkrēts preču vai standarta nosaukums vai kāda cita norāde uz specifisku preču izcelsmi, īpašu procesu, zīmolu vai veidu, pretendents var piedāvāt ekvivalentas preces vai atbilstību ekvivalentiem standartiem, kas atbilst tehniskās specifikācijas prasībām. 

Tehniskajā specifikācijā – tehniskajā un finanšu piedāvājumā piedāvājot ekvivalentu preci, pretendentam jāpierāda tās ekvivalentums.

3. PIELIKUMS

“Mēbeļu izgatavošana, piegāde un uzstādīšana SIA “Daugavpils reģionālā slimnīca” vajadzībām”

identifikācijas Nr. DRS 2026/38
PRETENDENTA KVALIFIKĀCIJAS APRAKSTS

(veidne)

Pretendents _____________ (pretendenta nosaukums), reģistrācijas Nr. _____________ (pretendenta reģistrācijas Nr.), lai apliecinātu savu atbilstību atklāta konkursa “Mēbeļu izgatavošana, piegāde un uzstādīšana SIA “Daugavpils reģionālā slimnīca” vajadzībām”, identifikācijas Nr. DRS 2026/38, __. daļā “________________________________” nolikumā noteiktajām kvalifikācijas prasībām, iesniedz sekojošu savas kvalifikācijas aprakstu.

1. Pretendenta pieredzes apraksts 

Pretendents sniedz informāciju par pieredzi, lai apliecinātu savu atbilstību iepirkuma nolikuma 8.5.2. vai 8.5.3. punkta kvalifikācijas prasībai (tabulā tiek norādīta informācija par vismaz vienu līgumu):

	Pasūtītājs (nosaukums, adrese)
	

	Izpildītājs (nosaukums)
	

	Līguma nosaukums
	

	Līguma ietvaros veiktie pakalpojumi (īss apraksts)
	

	Darbu izpildes laiks (laika posms)
	

	Pasūtītāja kontaktpersona, tālrunis, e-pasta adrese
	


Pielikumā: atsauksme vai cits pieredzi apliecinošs dokuments (kopija/oriģināls).

2. Pretendenta līguma izpildes apliecinājums

Pretendents sniedz apliecinājumu par līguma izpildes saistībām:
	Nr. p.k.
	Pretendents apliecina, ka:

	1.
	līguma izpildē tiks ievērotas tehniskās specifikācijas nosacījumi (2. pielikums).


Vārds, uzvārds, amats

pretendenta paraksttiesīgas vai pilnvarotas personas paraksts vai elektroniskais paraksts)
4. PIELIKUMS

“Mēbeļu izgatavošana, piegāde un uzstādīšana SIA “Daugavpils reģionālā slimnīca” vajadzībām”
identifikācijas Nr. DRS 2026/38
LĪGUMA PROJEKTS

__. daļā “_______________________________________”

Dokumenta datums ir Puses pēdējā elektroniskā paraksta 

un tā laika zīmoga datums

Sabiedrība ar ierobežotu atbildību “Daugavpils reģionālā slimnīca”, reģistrācijas Nr. 41503029600, juridiskā adrese Vasarnīcu ielā 20, Daugavpilī, LV-5417, tās ____________________ personā, kura darbojas uz Statūtu pamata (turpmāk – Pasūtītājs), no vienas puses, un

_________________________, reģistrācijas Nr. ________________, juridiskā adrese __________________, tās __________ (amats) __________________ (vārds, uzvārds) personā, kura darbojas uz statūtu pamata (turpmāk – Izpildītājs), no otras puses, abi kopā turpmāk saukti Puses vai katrs atsevišķi saukts Puse,

ņemot vērā SIA “Daugavpils reģionālā slimnīca” iepirkuma komisijas 2026. gada ___. ____________ lēmumu iepirkuma procedūrā “Mēbeļu izgatavošana, piegāde un uzstādīšana SIA “Daugavpils reģionālā slimnīca” vajadzībām”, identifikācijas Nr. DRS 2026/38, __. daļā “______________________________”  noslēdz savā starpā šāda satura līgumu (turpmāk – Līgums):
1. LĪGUMA PRIEKŠMETS
1.1. Izpildītājs apņemas izgatavot/pārdot un piegādāt/uzstādīt mēbeles (turpmāk – Prece), bet Pasūtītājs apņemas iegādāties un apmaksāt Preci saskaņā ar Līguma noteikumiem un Līguma pielikumiem.

1.2. Pusēm rakstiski vienojoties, Pasūtītājam ir tiesības Līguma ietvaros iegādāties Preces, kas nav norādītas Līguma pielikumā (tehniskajā specifikācijā - tehniskajā un finanšu piedāvājumā (turpmāk – 1. pielikums)) un kuru nepieciešamību Pasūtītājs nevarēja paredzēt iepirkuma procedūras laikā. Maksimālais šādu Preču apjoms nevar pārsniegt 10% no Līguma kopējās summas. Lai veiktu šādu Preču piegādi, Izpildītājs pēc Pasūtītāja rakstiska uzaicinājuma, iesniedz Pasūtītājam finanšu piedāvājumu. Pasūtītājs pēc finanšu piedāvājuma saņemšanas izvērtē Izpildītāja piedāvājumu un akceptē vai noraida to.

1.3. Ja Līguma 1. pielikumā kādas norādītās Preces ražotājs papildina vai uzlabo Preci, to var pielietot iepriekšējās vietā un tai nepalielinās cena, tad Pasūtītājam, ņemot vērā Izpildītāja iespējas, ir tiesības pasūtīt šādas papildinātās vai uzlabotās Preces.

1.4. Ja Preces ražotājs Pasūtītājam piedāvā Preces iegādāties par akcijas cenām, kuras ir zemākas par Līguma pielikumā norādītajām, tad Pasūtītājs ir tiesīgs attiecīgās Preces iegādāties no Preču ražotāja ar Preču ražotāja izvēlētu starpnieku Preces piegādei.

1.5. Pasūtītājs veic pasūtījumus pēc faktiskās nepieciešamības. Pasūtītajam nav pienākums iegādāties visas Līguma 1. pielikumā noteiktās preces un iztērēt visu līguma summu.

2. LĪGUMCENA
2.1. Līguma kopējā summa ir _____________ EUR (______euro un _______ centi) bez pievienotās vērtības nodokļa (turpmāk – PVN). PVN tiek aprēķināts un maksāts papildus saskaņā ar spēkā esošo nodokļa likmi.

2.2. Līguma 1.pielikumā noteiktajā Preces cenā ir iekļautas visas tiešās un netiešās Izpildītāja izmaksas, kas varētu rasties un ir saistītas ar Līgumā noteikto saistību izpildi, tai skaitā Preces piegādes un izkraušanas izmaksas.

2.3. Pasūtītājs Preci pērk par Izpildītāja noteiktajām cenām, saskaņā ar Līguma 1. pielikumu. Līguma 1. pielikumā fiksētā cena ir maksimālā pieļaujamā cena, par kādu attiecīgais Izpildītājs drīkst piegādāt Preci visā Līguma izpildes laikā no Līguma noslēgšanas brīža. Izpildītājs ir tiesīgs pazemināt Līguma 1. pielikumā norādītās vienas vienības cenas. Cenu samazināšanas gadījumā, Pasūtītājam ir tiesības iegādāties vairāk preču nekā tika plānots. 

2.4. Pasūtītājs Līguma darbības laikā var iegādāties Preces tādā apjomā, kāds faktiski nepieciešams Pasūtītājam, un Līgums neuzliek Pasūtītājam pienākumu izmantot visu Līguma kopējo summu. 

2.5. Izpildītājs tiesīgs vienu reizi Līguma darbības laikā ierosināt paaugstināt Preces piedāvāto vienības izcenojumu, ja tam ir objektīvs un pierādāms pamatojums, un ir pagājuši vismaz divpadsmit mēneši no Līguma spēkā stāšanās dienas, ievērojot, ka cenu palielinājums nepārsniedz 25% no sākotnēji piedāvātā vienības izcenojuma. Pierādīšanas pienākums šajā gadījumā gulstas uz Izpildītāju. Piemēram, izdrukas no Centrālās statistikas pārvaldes mājas lapas: Statistikas datubāze / Valsts un ekonomika / Patēriņa cenas / Patēriņa cenu indekss un pārmaiņas / saite:

https://data.stat.gov.lv/pxweb/lv/OSP_PUB/START__VEK__PC__PCI/PCI010/ 

Cenu indeksēšanu veic tikai tajos gadījumos, ja cenu pārmaiņas attiecībā pret piedāvājuma iesniegšanas dienu sasniedz vai pārsniedz 5%. Lietderību slēgt šādu vienošanos izvērtē katrā gadījumā atsevišķi Pasūtītājs, vai arī sniedz Izpildītājam pamatotu atteikumu slēgt vienošanos par cenu palielinājumu. Puses attiecīgi tiesīgas palielināt kopējo summu, bet ne vairāk kā par 25% no sākotnēji noteiktās kopējās summas.

2.6. Puses tiesīgas pagarināt Līguma darbības termiņu gadījumā, ja nav iztērēta Līguma summa.

2.7. Pasūtītājs tiesīgs vienu reizi Līguma darbības laikā ierosināt samazināt Preces piedāvāto vienības izcenojumu, ja tam ir objektīvs un pierādāms pamatojums, un ir pagājuši vismaz divpadsmit mēneši no Līguma spēkā stāšanās dienas, ievērojot, ka cenu samazinājums nepārsniedz 25% no sākotnēji piedāvātā vienības izcenojuma. Piemēram, izdrukas no Centrālās statistikas pārvaldes mājas lapas: Statistikas datubāze / Valsts un ekonomika / Patēriņa cenas / Patēriņa cenu indekss un pārmaiņas / saite:

https://data.stat.gov.lv/pxweb/lv/OSP_PUB/START__VEK__PC__PCI/PCI010/ 

Cenu samazināšanu veic tikai tajos gadījumos, ja cenu pārmaiņas attiecībā pret piedāvājuma iesniegšanas dienu sasniedz vai pārsniedz 5%. Pierādīšanas pienākums šajā gadījumā gulstas uz Pasūtītāju, savukārt lietderību slēgt šādu vienošanos izvērtē katrā gadījumā atsevišķi Izpildītājs, vai arī sniedz Pasūtītājam pamatotu atteikumu slēgt vienošanos par cenu samazinājumu. Puses attiecīgi tiesīgas samazināt kopējo summu, bet ne vairāk kā par 25% no sākotnēji noteiktās kopējās summas.

2.8. Puses tiesīgas saīsināt Līguma darbības termiņu gadījumā, ja iztērēta Līguma summa.
2.9. Gadījumā, ja Līguma izpildes gaitā stājas spēkā izmaiņas Latvijas Republikas normatīvajos aktos, t.sk. tiek izmainīta pievienotās vērtības nodokļa (PVN) likme vai citi nodokļi un tiem pielīdzināmie maksājumi, kuri saistoši konkrētajam Līgumam, tad par nemainīgu tiek uzskatīta Līguma pamatsumma bez PVN, bet PVN, citi nodokļi un tiem pielīdzināmie maksājumi tiek piemēroti atbilstoši Latvijas Republikas normatīvo aktu aktuālajai redakcijai.
3. NORĒĶINU KĀRTĪBA
3.1. Preces veids un daudzums tiek saskaņots katru reizi atsevišķi, Pasūtītājam elektroniski veicot pasūtījumu. 
3.2. Pasūtītājs maksā Izpildītājam par piegādāto preci 60 (sešdesmit) darba dienu laikā no preču pavadzīmes-rēķina saņemšanas dienas, pārskaitot rēķina summu uz Izpildītāja bankas kontu.

3.3. Pavadzīme-rēķins tiek uzskatīts par samaksātu brīdī, kad Pasūtītājs veic bankas pārskaitījumu uz Izpildītāja bankas kontu. 

3.4. Pasūtītājs veic samaksu Izpildītājam tikai par kvalitatīvām Precēm.
3.5. Izpildītājs var sagatavot rēķinu elektroniski, nosūtot to uz Pasūtītāja e-pasta adresi rekini@siadrs.lv. Puses vienojas, ka rēķins ir derīgs bez paraksta. Izpildītāja sagatavotais rēķins uzskatāms par saistošu Pasūtītājam, ja tas satur turpmāk norādītu frāzi: „Šis rēķins ir sagatavots elektroniski un derīgs bez paraksta”. Puses atzīst un apstiprina, ka elektroniski sagatavots rēķins ir derīgs bez paraksta saskaņā ar „Grāmatvedības likuma” 11. pantu.
3.6. Ja Līgums tiek lauzts pirms termiņa, Pasūtītājs pēc Līguma laušanas veic pilnīgu norēķinu ar Izpildītāju par piegādāto Preci uz Līguma laušanas dienu, saskaņā ar Līguma 3.2. apakšpunktu. Ja Līgums netiek pildīts kādas no Pusēm vainas dēļ, Puses rīkojas atbilstoši noslēgtā Līguma noteikumiem un Latvijas Republikā spēkā esošiem normatīvajiem aktiem.
4. LĪGUMA IZPILDES TERMIŅŠ UN VIETA
4.1. Līgums stājas spēkā ar tā Pušu abpusējas parakstīšanas dienu un ir spēkā 36 (trīsdesmit seši) mēnešus vai līdz brīdim, kad Pasūtītājs ir izlietojis visu Līguma 2.1. apakšpunktā norādīto Līguma kopējo summu, atkarībā no tā, kurš no nosacījumiem iestājas pirmais.

4.2. Līguma izpildes vieta ir Vasarnīcu ielā 20, Daugavpilī.

4.3. Gadījumā, ja 36 (trīsdesmit sešu) mēnešu laikā no Līguma spēkā stāšanās dienas Līguma kopējā summa nav apgūta, Puses var izskatīt iespēju un vienoties par Līguma darbības termiņa pagarināšanu līdz kopējās summas izlietošanas dienai.

5. PRECES PIRKŠANAS NOTEIKUMI
5.1. Prece tiek pārdota pa daļām saskaņotajā daudzumā, Līguma 3.1. apakšpunktā noteiktajā kārtībā Pasūtītājam veicot pasūtījumu. 

5.2. Katras atsevišķas Preces daļas nodošana un pieņemšana tiek noformēta ar preču pavadzīmi-rēķinu, kuru paraksta Pušu pilnvarotie pārstāvji (Līguma 16.5. un 16.6. apakšpunkti) Preces nodošanas brīdī.

5.3. Preču pavadzīmē-rēķinā Izpildītājs norāda Līguma numuru, Preces nosaukumu (nosaukumam jāsakrīt ar 1. pielikumā norādīto Preču nosaukumu), daudzumu, apmaksas summu (“Cena EUR bez PVN par 1 (vienu) vienību” jāsakrīt ar 1. pielikumā norādīto Preču vienības izcenojumu) un citus normatīvajos aktos noteiktos rekvizītus.

5.4. Preces ir jāpiegādā SIA „Daugavpils reģionālā slimnīca” struktūrvienībai „Centrālā slimnīca”, pēc adreses Vasarnīcu ielā 20, Daugavpilī saskaņā ar Pasūtītāja pilnvarotās personas pieprasījumiem.

5.5. Pasūtītājs, pieņemot Preces, ir tiesīgs pārbaudīt Preču atbilstību un kvalitāti. Ja kāda no Precēm neatbilst šī Līguma noteikumiem, vai konstatēts iztrūkums, Pasūtītāja pilnvarotais pārstāvis sastāda defekta aktu (turpmāk – Akts) (pielikumā paraugs). Turklāt šajā gadījumā Pasūtītājs ir tiesīgs nepieņemt un neapmaksāt Aktā norādītās, neatbilstošās Preces.

5.6. Izpildītājs ne vēlāk kā 3 (trīs) darba dienu laikā no Akta saņemšanas brīža novērš aktā konstatētos trūkumus uz sava rēķina.

5.7. Preces uzskatāmas par piegādātām un nodotām Pasūtītājam ar brīdi, kad Puses (to pilnvarotie pārstāvji) parakstījušas Preču pavadzīmi-rēķinu. 

5.8. Izpildītājs nodrošina, ka Pasūtītājam tiek iesniegti atbilstoši tiesību normatīvajiem aktiem noformēti Preču pavadzīmju trīs eksemplāri (viens eksemplārs – Izpildītājam, divi eksemplāri – Pasūtītājam), Preču pavadzīmēs tiek uzrādītas piegādāto Preču cenas, PVN likme un kopējā cena ar PVN. Obligāti jānorāda šī Līguma numurs.

6. PASŪTĪTĀJA PIENĀKUMI UN TIESĪBAS
6.1. Pasūtītājs apņemas:

6.1.1. nodrošināt pārstāvi pasūtījuma pieņemšanai, pārbaudot to kvalitāti un daudzumu, kā arī attiecīgo pavaddokumentu parakstīšanai;

6.1.2. norēķināties par Preci saskaņā ar Līguma noteikumiem;

6.1.3. pieņemt Preci saskaņā ar preču pavadzīmi-rēķinu, nekavējoties pārbaudot tās kvalitāti, sortimentu un daudzumu.
6.2. Pasūtītājam ir tiesības:

6.2.1. nepieņemt Preci un neapmaksāt to, ja piegādātā Prece ir nekvalitatīva un/vai Prece piegādāta mazākajā daudzumā par preču pavadzīmes-rēķinā norādīto daudzumu;

6.2.2. iepirkt Preci tikai nepieciešamajā daudzumā.

7. IZPILDĪTĀJA PIENĀKUMI UN TIESĪBAS
7.1. Izpildītājs apņemas:

7.1.1. pēc Pasūtītāja pasūtījuma veikšanas piegādāt un uzstādīt kvalitatīvu tehniskās specifikācijas prasībām atbilstošu Preci neatkarīgi no pasūtījuma apjoma pēc Pasūtītāja norādītas piegādes vietas ne ilgāk kā ___ (_____________) darba dienu laikā no pasūtījuma veikšanas. Pirms Preces piegādes Piegādātājam ir pienākums saskaņot ar Pasūtītāju mēbeļu konstrukciju, izmērus un krāsu.
Attiecināms uz Konkursa 2. daļu
7.1.1.1. Tāmes sagatavošana un mēbeļu izgatavošanas uzsākšana:

7.1.1.1.1. Izpildītājs nedrīkst uzsākt mēbeļu izgatavošanu bez mēbeļu projekta grafiskā attēlojuma (ja tāds ir pieprasīts) un bez Pasūtītāja kontaktpersonas saskaņotas tāmes;

7.1.1.1.2. Izpildītājs sagatavo tāmi 5 (piecu) darba dienu laikā no Pasūtītāja vispārīga vai detalizēta pasūtījuma saņemšanas brīža, par pamatu ņemot 1. pielikumu;

7.1.1.1.3. tāmē norādītās materiālu un darbu izmaksas nedrīkst pārsniegt 1. pielikumā noteiktās izmaksas;

7.1.1.1.4. Tāmes sagatavošanas un saskaņošanas izmaksas ir iekļautas mēbeļu izgatavošanas kopējās izmaksās un netiek apmaksātas atsevišķi.

7.1.2. Preces piegādes un uzstādīšanas laikā ievērot drošības tehnikas, ugunsdrošības, darba drošības, veselības un apkārtējās vides aizsardzības normatīvos aktus, kā arī citus Latvijas Republikā spēkā esošos normatīvos aktus, kā arī Pasūtītāja atbildīgā darbinieka norādījumus;

7.1.3. par pārdoto Preci izsniegt Pasūtītājam vai tā pilnvarotai personai preču pavadzīmi – rēķinu, kurā norādīts piegādātais Preces nosaukums, daudzums, līguma numurs un par Preci maksājamā naudas summa;

7.1.4. piegādāt Preces, kas atbilst Latvijas Republikas normatīvajiem aktiem, līguma un tā pielikumu prasībām;

7.1.5. nodrošināt Preču iepakošanu transportēšanas laikā tā, lai tās tiktu pasargātas no jebkādu bojājumu vai defektu rašanās;

7.1.6. gadījumā, ja Izpildītājs piegādā Pasūtītājam neatbilstošu/nekvalitatīvu Preci vai ja Precei ir slēpti defekti, kas radušies ražotāja vainas dēļ, tad Izpildītājs 3 (trīs) darba dienas laikā veic Preces nomaiņu, Preces nomaiņas izmaksas sedz Izpildītājs;

7.1.7. nozīmēt kontaktpersonu pasūtījumu pieņemšanai un saskaņošanai;
7.1.8. nodrošināt, lai Preces pārvietošanas laikā netiktu bojātas grīdas, sienas un telpās esošais Pasūtītāja inventārs.
7.2. Izpildītājam ir tiesības:

7.2.1. pieprasīt un saņemt dokumentus un informāciju, kas nepieciešami Līguma noteikumu izpildes nodrošināšanai;

7.2.2. nepiegādāt Preci pēc kārtējā pasūtījuma, ja Pasūtītājs nepamatoti nav apmaksājis iepriekšējo preču pavadzīmi-rēķinu Līgumā noteiktajā termiņā.
8. PIEGĀDĀJAMĀS PRECES PIEŅEMŠANAS KĀRTĪBA, KVALITĀTE UN PRETENZIJAS
8.1. Precēm jābūt piegādātām iepakojumā, kas nodrošina Preces saglabāšanu tās pārvadāšanas un glabāšanas laikā atbilstoši ražotāja noteiktām prasībām un spēkā esošiem normatīvajiem aktiem. 

8.2. Izpildītājs piegādā Preci Pasūtītājam Pasūtītāja noteiktā apjomā un saskaņā ar Līguma un iepirkuma procedūras nolikuma tehniskās specifikācijas noteikumiem.

8.3. Bojātu, kā arī pasūtījumam neatbilstošu Preci, kas tiek konstatēts uzstādīšanās vai piegādes laikā, Izpildītājs atbilstoši šī Līguma noteikumiem, apmaina pret atbilstošu Preci 3 (trīs) darba dienu laikā no neatbilstošās Preces nodošanas Izpildītājam. Izdevumus, kas saistīti ar Preču apmaiņu, sedz Izpildītājs.

8.4. Gadījumā, ja Preces ekspluatācijas laikā tiek konstatēts, ka piedāvātā Prece neatbilst kvalitātes prasībām, Pasūtītājam ir tiesības vienpusīgi atteikties no šīs Preces turpmākas piegādes un nosūtīt motivētu atteikuma vēstuli Izpildītājam. 

8.5. Gadījumā, ja Izpildītājs piedāvā ekvivalentu iepirkumā norādītās Preces vietā, Izpildītājs ir pilnībā atbildīgs par to, ka piedāvātā Prece atbilst pieprasītajai Precei un ir uzskatāma par ekvivalentu. Ekvivalencei jānodrošina vismaz atbilstība izmēru, apdares materiālu un konstrukcijas materiālu ziņā. Ja pēc piegādes noskaidrojas, ka piedāvātais ekvivalents neatbilst noteiktajām prasībām, tad Pasūtītājam ir tiesības vienpusēji lauzt Līgumu par piegādēm šajās pozīcijās, atdodot atpakaļ piegādāto Preci Izpildītājam.
8.6. Preces kvalitātei ir jāatbilst tehniskajā specifikācijā, šajā Līgumā norādītajām prasībām,  Pasūtītāja pieprasījumam, kā arī visu Latvijas Republikas spēkā esošo normatīvo aktu prasībām, kas attiecas uz Preci.

8.7. Pasūtītājs kopā ar Izpildītāju Preces piegādes vai uzstādīšanas laikā veic Preces pārbaudi - atbilstību Līguma noteikumiem un pieņem pasūtījumu, parakstot Preču pavadzīmi-rēķinu, vai iesniedz Piegādātajam motivētu atteikumu pieņemt izpildīto pasūtījumu.
8.8. Pasūtītāja motivēta atteikuma gadījumā, Izpildītājs ar saviem spēkiem un par saviem līdzekļiem novērš trūkumus un defektus, ja tie radušies Piegādātāja vainas dēļ, veic Preces nomaiņu, ja tās neatbilst Līguma tehniskajai specifikācijai un/vai skicēm, vai tām ir neatbilstoša kvalitāte. 

8.9. Pasūtījuma izpildes diena ir diena, kad Preces ir uzstādītas un Piegādātājs iesniedzis Pasūtītajam Preču pavadzīmi-rēķinu, ja Pasūtītājs, pieņēmis Preces Līgumā noteiktajā kārtība. 

8.10. Preces pāriet Pasūtītāja īpašumā ar dienu, kad Izpildītājs tās ir piegādājis un uzstādījis un Pasūtītājs veicis piegādātās preces summas samaksu. 

8.11.  Izpildītājs garantē, ka tiks piegādātas jaunas, nelietotas Preces oriģināliepakojumā un, ka Preces nav apstrādātas ar tādām vielā, kas var būt kaitīgas personas veselībai.

8.12. Gadījumā, ja Pasūtītājs neievēro Preces uzglabāšanas un/vai ekspluatācijas noteikumus, tas uzņemas pilnu materiālo atbildību par šo Preci un nav tiesīgs izteikt Izpildītājam pretenzijas par šīs Preces kvalitāti.

9. GARANTIJA
9.1. Izpildītājs garantē Preces kvalitāti 36 (trīsdesmit sešu) mēnešu laikā no Preču pavadzīmes-rēķina parakstīšanas dienas. Garantijas laikā Izpildītājs veic Preces, to atsevišķu daļu nomaiņu vai bezmaksas remontu, ja bojājums nav radies Pasūtītāja vai trešo personu vainas dēļ. 

9.2. Izpildītājs garantijas termiņa laikā veic jebkura veida defektu novēršanu par saviem līdzekļiem 3 (trīs) darba dienu laikā no Pasūtītāja rakstiskas pretenzijas saņemšanas dienas vai citā ar Pasūtītāju rakstiski saskaņotā termiņā. Par katra bojājuma konstatēšanas gadījumu Puses paraksta aktu. 

9.3. Ja garantijas laikā Prece tiek remontēta vairāk kā 2 (divas) reizes, Pasūtītāja atbildīgai personai ir tiesības pieprasīt remontētās Preces nomaiņu pret jaunu Preci.

9.4. Izpildītājs garantē, ka mēbeles atbilst Latvijas Republikā spēkā esošajiem ekspluatācijas un kvalitātes standartiem. 

9.5. Izpildītājs neatbild  par piegādāto un uzstādīto mēbeļu defektiem, kas radušies garantijas laikā Pasūtītāja vai trešo personu vainas dēļ.
10. PUŠU ATBILDĪBA
10.1. Puses viena pret otru ir materiāli atbildīgas par Līgumā noteikto saistību neizpildi, kā arī par otrai Pusei radītiem zaudējumiem, atbilstoši Līguma noteikumiem un Latvijas Republikā spēkā esošajiem normatīvajiem aktiem.

10.2. Par Līguma 7.1.1., 7.1.7. apakšpunktā noteiktā termiņa neievērošanu, Pasūtītājs ir tiesīgs piemērot Izpildītājam līgumsodu 10 (desmit) euro apmērā par katru nokavēto dienu, bet kopsummā ne vairāk kā 10% (desmit procentus) no Līguma kopējās summas.

10.3. Ja Pasūtītājs Līgumā noteiktajā termiņā nav apmaksājis preču pavadzīmē-rēķinā noteikto summu, tad Izpildītājs ir tiesīgs piemērot Pasūtītājam 10 (desmit) euro apmērā par katru nokavēto darba dienu, bet kopsummā ne vairāk kā 10% (desmit procentus) no Līguma kopējās summas.

10.4. Ja Izpildītājs nevar nodrošināt tehniskajā specifikācijā noteikto Preču piegādi saskaņā ar Tehniskā – finanšu piedāvājumā norādītājām cenām visā Līguma spēkā esamības laikā, tad Pasūtītājam ir tiesības pieprasīt no Pārdēvēja līgumsodu 10% (desmit procentu) apmērā no atlikušās, pēc Pasūtītāja pēdējās pavadzīmes-rēķina nomaksas, neizpildītās Līguma kopējās summas.

10.5. Puses tiek atbrīvotas no atbildības par Līguma nepildīšanu valsts institūciju lēmumu pieņemšanas gadījumos, kas tieši padara noslēgtā Līguma izpildi par daļēji vai pilnīgi neiespējamu.

10.6. Līgumsoda samaksa neatbrīvo Puses no Līgumā noteikto saistību izpildes un zaudējumu atlīdzības pienākuma.

10.7. Zaudējumu atlīdzināšana neatbrīvo Puses no Līgumā noteikto saistību izpildes. Līgumsoda samaksa netiek ieskaitīta zaudējumu summas aprēķinā.

11. LĪGUMA DARBĪBAS TERMIŅŠ, LĪGUMA GROZĪJUMU IZDARĪŠANAS UN LĪGUMA ATCELŠANAS  UN APTURĒŠANAS KĀRTĪBA

11.1. Līgums stājas spēkā tā parakstīšanas dienā un ir spēkā 36 (trīsdesmit seši mēneši) no līguma noslēgšanas dienas. Preces garantijas saistības ir spēkā līdz to iztecēšanas dienai, un Izpildītāja garantijas saistības ir spēkā līdz garantijas izpildes dienai.

11.2. Pusēm savstarpēji vienojoties, Līgumu var papildināt, grozīt vai izbeigt. Jebkuras Līguma izmaiņas vai papildinājumi tiek noformēti rakstveidā un tie stājas spēkā tikai tad, kad tos ir parakstījušas abas Puses.

11.3. Visi Līguma pielikumi, papildinājumi un grozījumi, kas tiek parakstīti Pusēm vienojoties, ir Līguma neatņemama sastāvdaļa.

11.4. Visi Līguma grozījumi tiek numurēti.

11.5. Līgumu var grozīt tikai tad, ja Līguma grozījumi ir nebūtiski vai ja Līguma grozījumu iespēja ir paredzēta Publisko iepirkumu likumā, (turpmāk – PIL) un Līgumā.

11.6. Pasūtītājs ir tiesīgs vienpusēji izbeigt Līgumu, rakstiski paziņojot par to Izpildītājam:

11.6.1.  ja Izpildītājs 30 (trīsdesmit) dienu laikā no piegādes termiņa notecējuma nav piegādājis Preci; 

11.6.2.  ja Izpildītājs neievēro Līguma 7.1.6. apakšpunktā noteikto un atkārtoti piegādā Preci, kura neatbilst Līguma 1. pielikumā noteiktajai tehniskajai specifikācijai vai pasūtījumam;

11.6.3.  ja Izpildītājs kavē Līguma 8.3. apakšpunktā noteikto termiņu ilgāk par 30 (trīsdesmit) dienām;

11.6.4.  Izpildītājs Līguma noslēgšanas vai Līguma izpildes laikā sniedzis nepatiesas ziņas vai apliecinājumus;

11.6.5.  Izpildītājs Līguma noslēgšanas vai Līguma izpildes laikā pārkāpis normatīvo aktu attiecībā uz Līguma slēgšanu vai izpildi;

11.6.6.  ir pasludināts Izpildītāja maksātnespējas process vai iestājušies citi apstākļi, kas liedz vai liegs Izpildītājam turpināt Līguma izpildi saskaņā ar Līguma noteikumiem vai kas negatīvi ietekmē Pasūtītāja tiesības, kuras izriet no Līguma;

11.6.7.  Izpildītājs pārkāpj vai nepilda citus būtiskus Līgumā paredzētu pienākumu;

11.6.8.  Izpildītājs Pasūtītājam nodarījis zaudējumus;

11.6.9.  Izpildītājs ir patvaļīgi pārtraucis Līguma izpildi, tai skaitā Izpildītājs nav sasniedzams juridiskajā adresē vai deklarētajā dzīvesvietas adresē;

11.6.10. ja Līgumu nav iespējams izpildīt tādēļ, ka Līguma izpildes laikā Izpildītājam vai tā apakšuzņēmējam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;

11.6.11. ārējā normatīvajā aktā noteiktajos gadījumos.

11.7. Būtiski Līguma nosacījumu grozījumi ir pieļaujami:

11.7.1.  ja tehniskajā specifikācijā noteiktais Preces ražotājs izbeidz tehniskajā specifikācijā norādīto Preču ražošanu, par ko Izpildītājs ir iesniedzis attiecīgu apliecinājumu, un ja Izpildītājs ir iesniedzis pamatojumu par tehniskajā specifikācijā paredzēto Preču un nomaiņai piedāvāto Preču tehniskajiem un funkcionālajiem parametriem un to izcenojumiem, kas pamato materiālu līdzvērtību;

11.7.2. ja dienu pēc Līguma 4.1. apakšpunktā noteiktā termiņa beigām Pasūtītājs nav noslēdzis jaunu līgumu par tehniskajā specifikācijā (Līguma 1. pielikums) norādīto Preču piegādi uz nākošo periodu, tad Līguma termiņu drīkst pagarināt ne vairāk par 3 (trīs) mēnešiem, bet ne ilgāk kā līdz jauna līguma par kancelejas preču piegādi, saglabājot spēkā visus Līguma nosacījumus, tai skaitā Līguma 1. pielikumā noteikto Preču vienības cenu;

11.8. Izpildītājam ir pienākums savlaicīgi informēt Pasūtītāju un iesniegt visus apstiprinošus dokumentus par apstākļiem, kas radušies pēc Līguma noslēgšanas un kuru dēļ ir traucēta saistību izpilde vai ir nepieciešams veikt būtiskus grozījumus Līgumā.

11.9. Pēc Izpildītāja priekšlikuma iesniegšanas Līguma 11.7.1. apakšpunktā noteiktajā gadījumā Puses var vienoties par Līguma un/vai tehniskās specifikācijas grozīšanu, ja ir saņemti visi Līguma 11.8. apakšpunktā noteiktie grozījumu nepieciešamību pamatojošie dokumenti.

11.10. Izpildītājs ir tiesīgs vienpusēji izbeigt Līgumu, ja Pasūtītājs kavē Līguma 3.2. apakšpunktā norādīto termiņu ilgāk par 30 (trīsdesmit) dienām.

11.11. Līguma izbeigšana saskaņā ar Līguma 11.6. un 11.10. apakšpunktu neatbrīvo Pusi no pienākuma atlīdzināt otrai Pusei nodarīto zaudējumu, kā arī Līgumā noteiktajā kārtībā un apmērā maksāt līgumsodu līdz dienai, kad Līgums uzskatāms par izbeigtu. 

11.12. Ja Līgums tiek izbeigts pamatojoties uz Līguma 11.6.2. apakšpunktu, tad Izpildītājam ir pienākums 5 (pieci) darba dienu laikā pēc Līguma 11.6. apakšpunktā minētā paziņojuma saņemšanas atmaksāt Pasūtītājam saņemto summu un līgumsodu par Neatbilstošām Precēm. Pēc tam, kad Pasūtītājs saņēmis šajā punktā minētos maksājumus, Pasūtītājs atdod atpakaļ Izpildītājam Neatbilstošās Preces, par ko Puses paraksta attaisnojuma dokumentu.

11.13. Ja Līgums tiek izbeigts pamatojoties uz Līguma 11.6.3. apakšpunktu, tad Izpildītājam ir pienākums 5 (pieci) darba dienu laikā pēc Līguma 11.6. apakšpunktā  minētā paziņojuma saņemšanas atmaksāt Pasūtītājam saskaņā ar Līguma nosacījumiem saņemto summu un līgumsodu par tehniskajā specifikācijā noteiktajām neatbilstošām vai nekvalitatīvām un/vai trūkstošām Precēm. Pēc tam, kad Pasūtītājs saņēmis šajā punktā minētos maksājumus, Pasūtītājs atdod atpakaļ Izpildītājam visas tehniskajā specifikācijā noteiktajām prasībām neatbilstošas vai nekvalitatīvas vai Preces, par ko Puses paraksta attaisnojuma dokumentu.

11.14. Pusēm savstarpēji vienojoties ir tiesības pagarināt Līguma 7.1.1. apakšpunktā noteikto termiņu, ja:

11.14.1. termiņa pagarināšanas nepieciešamība ir radusies vai ir nepieciešama nepārvaramas varas dēļ vai tai ir cits objektīvs no Izpildītāja gribas neatkarīgs iemesls, kuru Izpildītājs iepriekš nevarēja paredzēt un novērst;

11.14.2. izpildes termiņa pagarināšanas nepieciešamība ir radusies no Pasūtītāja neatkarīgu apstākļu dēļ.

11.15. Pasūtītājam  ir tiesības grozīt Līguma 2.1. apakšpunktā noteikto Līguma summu, ko nosaka kā visu secīgi veikto grozījumu naudas vērtību summu (neņemot vērā to grozījumu vērtību, kuri izdarīti saskaņā ar Publisko iepirkumu likuma 61. panta trešās daļas 1., 2. un 3. punktu), vienlaikus nesasniedzot: 

11.15.1. Ministru kabineta noteiktās līgumcenu robežvērtības;

11.15.2. 10 procentus no sākotnējās iepirkuma līguma līgumcenas publiska piegādes pakalpojuma līguma gadījumā.
12. STRĪDU IZŠĶIRŠANA
12.1. Strīdus, kuri rodas saistībā ar Līgumu, Puses risina savstarpējo sarunu ceļā. Ja vienošanās netiek panākta, strīda izskatīšana tiek nodota tiesā Latvijas Republikas normatīvajos aktos noteiktajā kārtībā.

13. APAKŠUZŅĒMĒJI
13.1. Apakšuzņēmējs ir Izpildītāja nolīgta persona vai savukārt tās nolīgta persona, kura sniedz pakalpojumus Līguma izpildei.

13.2. Ne vēlāk kā uzsākot Līguma izpildi, Izpildītājam jāiesniedz Līguma izpildē iesaistīto apakšuzņēmēju (ja tādus plānots iesaistīt) saraksts, kurā jānorāda apakšuzņēmēja nosaukums, kontaktinformācija un to pārstāvēt tiesīga persona, ciktāl minētā informācija ir zināma. Sarakstā jānorāda arī Izpildītāja apakšuzņēmēju apakšuzņēmēji. Izpildītājam jāpaziņo Pasūtītājam par jebkurām minētās informācijas izmaiņām, kā arī jāpapildina sarakstu ar informāciju par apakšuzņēmēju, kas tiek vēlāk iesaistīts Līguma izpildē.

13.3. Izpildītājs ir atbildīgs par piesaistītā apakšuzņēmēja sniegto pakalpojumu atbilstību Līguma un normatīvo aktu noteikumiem / prasībām.

13.4. Izpildītājs nav tiesīgs bez saskaņošanas ar Pasūtītāju veikt iepirkumā piedāvātā apakšuzņēmēju nomaiņu un iesaistīt papildu apakšuzņēmējus Līguma izpildē. 

13.5. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
13.5.1. piedāvātais apakšuzņēmējs neatbilst iepirkuma dokumentos apakšuzņēmējiem izvirzītajām prasībām;

13.5.2. tiek nomainīts apakšuzņēmējs, uz kura iespējām iepirkumā Izpildītājs balstījies, lai apliecinātu savas kvalifikācijas atbilstību paziņojumā par plānoto līgumu un iepirkuma dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu iepirkumā Izpildītājs atsaucies, apliecinot savu atbilstību iepirkumā noteiktajām prasībām, vai tas atbilst Publisko iepirkumu likuma 42. panta otrajā daļā (atbilstoši Pasūtītāja norādītajam Iepirkuma procedūras dokumentos) minētajiem pretendentu izslēgšanas iemesliem;

13.5.3. piedāvātais apakšuzņēmējs, kura sniedzamo pakalpojumu vērtība ir vismaz 10 000 euro, atbilst Publisko iepirkumu likuma 42. panta otrajā daļā (atbilstoši Pasūtītāja norādītajam Iepirkuma procedūras dokumentos) minētajiem pretendentu izslēgšanas iemesliem;

13.5.4. apakšuzņēmēja maiņas rezultātā tiktu izdarīti tādi grozījumi Izpildītāja iepirkuma piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma dokumentos noteiktajiem piedāvājuma izvērtēšanas kritērijiem.
13.6. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.

13.7. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 42. panta noteikumus (atbilstoši iepirkuma procedūras dokumentos noteiktajām prasībām). Šī likuma 42. panta ceturtās daļas 2., 3. un 4. punktā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.

13.8. Pasūtītājs pieņem lēmumu atļaut vai atteikt Izpildītāja apakšuzņēmēju nomaiņu vai jaunu apakšuzņēmēju iesaistīšanu Līguma izpildē ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Līguma šīs sadaļas noteikumiem.
14. NEPĀRVARAMAS VARAS APSTĀKĻI
14.1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas rezultātā, kuras darbība sākusies pēc Līguma noslēgšanas un kuru nevarēja iepriekš ne paredzēt, ne novērst.

14.2. Nepārvaramas varas apstākļu pierādīšanas pienākums gulstas uz to Pusi, kura uz tiem atsaucas.

14.3. Par nepārvaramas varas apstākļu iestāšanos vai izbeigšanos otra Puse tiek informēta rakstveidā 3 (trīs) dienu laikā, skaitot no šādu apstākļu iestāšanās vai izbeigšanās. Šajā punktā minētie noteikumi neattiecas uz gadījumiem, kad nepārvaramas varas rezultātā saziņa starp Pusēm nav iespējama.

14.4. Nepārvaramas varas apstākļu iestāšanas gadījumā Puses 5 (piecu) darba dienu laikā vienojas par Līgumā noteikto saistību izpildes termiņu un kārtību. Šajā punktā minētie noteikumi neattiecas uz gadījumiem, kad nepārvaramas varas rezultātā saziņa starp Pusēm nav iespējama.
15. FIZISKO PERSONU DATU AIZSARDZĪBA
15.1. Pusei ir tiesības apstrādāt no otras puses iegūtos fizisko personu datus tikai ar mērķi nodrošināt līgumā noteikto saistību izpildi, ievērojot tiesību normatīvajos aktos noteiktās prasības šādu datu apstrādei un aizsardzībai, tajā skaitā no 2018. gada 25. maija ievērojot Eiropas Parlamenta un Padomes 2016. gada 27. aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.

15.2. Puse, kura nodod otrai pusei fizisko personu datus apstrādei, atbild par piekrišanu  iegūšanu no attiecīgajiem datu subjektiem.

15.3. Puses apņemas nenodot tālāk trešajām personām no otras puses iegūtos fizisko personu datus, izņemot gadījumus, kad līgumā ir noteikts citādāk vai tiesību normatīvie akti paredz šādu datu nodošanu.

15.4. Ja saskaņā ar tiesību normatīvajiem aktiem pusēm var rasties pienākums nodot tālāk trešajām personām no otras puses iegūtos fiziskās personas datus, tas pirms šādu datu nodošanas informē par to otru pusi, ja vien tiesību normatīvie akti to neaizliedz.

15.5. Neskatoties uz līguma 16.3. apakšpunktā minēto, Izpildītājs piekrīt, ka Pasūtītājs nodod no Izpildītāja saņemtos fizisko personu datus trešajām personām, kas sniedz Pasūtītājam pakalpojumus un ar kurām Pasūtītājs sadarbojas tā darbības un šī līguma izpildes nodrošināšanai.

15.6. Puses apņemas pēc otras puses pieprasījuma iznīcināt no otras puses iegūtos fizisko personu datus, ja  izbeidzas nepieciešamība tos apstrādāt šī līguma izpildes nodrošināšanai.

16. KONFIDENCIALITĀTE

16.1. Izpildītājs apņemas ievērot konfidencialitāti, tajā skaitā:

16.1.1. nodrošināt Līgumā minētās informācijas neizpaušanu (arī no trešo personu puses, kas piedalās vai ir iesaistītas Līguma izpildē);

16.1.2. aizsargāt, neizplatīt un bez Pasūtītāja rakstiskas atļaujas saņemšanas neizpaust trešajām personām pilnīgi vai daļēji ar Līgumu vai citu ar to izpildi saistītu dokumentu saturu, kā arī tehniska, komerciāla un jebkāda cita rakstura informāciju par Pasūtītāja darbību, kas kļuvusi Izpildītājam pieejama Līguma izpildes gaitā;

16.1.3. Izpildītājam bez Pasūtītāja rakstiskas piekrišanas ir aizliegts publiskot vai jebkādā citā veidā trešajām personām, tajā skaitā, plašsaziņas līdzekļiem, sniegt informāciju vai paust viedokli par Līguma izpildes gaitu. Izpildītājs nodrošina, ka tā apakšuzņēmēji un darbinieki ievēro un izpilda minēto nosacījumu.

16.2. Pasūtītājs apņemas ievērot konfidencialitāti un bez Izpildītāja rakstiskas atļaujas saņemšanas neizpaust trešajām personām pilnīgi vai daļēji ar Līgumu vai citu ar to izpildi saistītu dokumentu, kurus pirms Līguma noslēgšanas Izpildītājs ir noteicis kā komercnoslēpumu un attiecīgi par to pirms Līguma noslēgšanas ir informējis Pasūtītāju. Jebkurā gadījumā Izpildītājs nevar noteikt par komercnoslēpumu Līguma priekšmetu un tā izpildes rezultātu.

16.3. Konfidencialitātes ierobežojumi neattiecas uz publiski pieejamu un vispārzināmu informāciju, kā arī uz informāciju, kuru saskaņā ar Līguma noteikumiem ir paredzēts darīt zināmu trešajām personām vai kas saskaņā ar normatīviem aktiem tiek klasificēta kā vispārpieejama informācija.

16.4. Konfidencialitātes noteikumi neattiecas uz gadījumiem, kad informāciju pieprasa valsts vai pašvaldību iestādes un kurām šādas tiesības ir noteiktas Latvijas Republikas normatīvajos aktos.

16.5. Puses vienojas, ka konfidencialitātes noteikumu neievērošana ir Līguma pārkāpums, kas cietušajai Pusei dod tiesības prasīt no vainīgās Puses konfidencialitātes noteikumu neievērošanas rezultātā radušos zaudējumu atlīdzināšanu.

16.6. Līguma 16. sadaļa noteikumiem nav laika ierobežojuma un uz to neattiecas Līguma darbības termiņš.

17. CITI NOTEIKUMI
17.1. Visos jautājumos, ko paredz un neparedz Līguma noteikumi, Puses vadās no Latvijas Republikā spēkā esošiem normatīvajiem aktiem.

17.2. Līgumā noteikumu sadalījums pa sadaļām ar tām piešķirtajiem nosaukumiem ir izmantojams tikai un vienīgi atsaucēm un nekādā gadījumā nevar tikt izmantots vai ietekmēt šā Līguma noteikumu tulkošanu.

17.3. Kādam no Līguma noteikumiem zaudējot spēku normatīvo aktu grozījumu gadījumā, Līgums nezaudē spēku tā pārējos noteikumos (punktos, apakšpunktos).

17.4. Ja kāda no Pusēm tiek reorganizēta, Līgums paliek spēkā un tā noteikumi kļūst saistoši Puses tiesību un saistību pārņēmējiem.

17.5. Izpildītāja kontaktpersona pasūtījumu pieņemšanā:_______________________, tālr. ____________, e-pasts:___________________.

17.6. Pasūtītāja kontaktpersona pasūtījumu pieņemšanā:_______________________, tālr. ____________, e-pasts:___________________.

17.7. Līgumam tiek pievienoti un tā neatņemamas sastāvdaļas ir šādi pielikumi:
17.7.1. Pielikums Nr. 1 – Tehniskā specifikācija - tehniskais un finanšu piedāvājums;

17.7.2. ...

17.8. Līgums sagatavots elektroniski un parakstīts ar drošu elektronisko parakstu, kas satur laika zīmogu. Līguma abpusējas parakstīšanas datums ir pēdējā parakstītā laika zīmoga datums.

17.9. Puses ar saviem parakstiem apliecina, ka viņām ir saprotams Līguma saturs, nozīme un sekas.

18. PUŠU REKVIZĪTI
          PASŪTĪTĀJS:

  IZPILDĪTĀJS:                                                       
DEFEKTĀCIJAS AKTS (paraugs)
pamatojoties uz 20___. gada ___. ________________ noslēgto līgumu Nr. _______________

	Daugavpilī
	20___. gada ___. _____________.

	
	

	Pasūtītājs:

SIA “Daugavpils reģionālā slimnīca”, Reģ. Nr. 41503029600
Jur. adrese: Vasarnīcu ielā 20, Daugavpilī, LV-5417

	Izpildītājs:

SIA “_____________”, Reģ. Nr. ________________

Jur. adrese:__________________________________


1. Preces informācija

Preces nosaukums:  ______________________________________________________________________
Ražotājs / Modelis:   _____________________________________________________________________
Pavadzīmes datums un numurs: ____________________________________________________________

2. Pārbaudes pamats (Piemēram: garantijas remonts, tehniskā apkope, bojājuma konstatēšana u.c.)





3. Konstatētie defekti

1. 

2. 

3. 

4. Defektu iespējamais cēlonis





5. Ieteicamie darbi / risinājums

☐ Remonts
☐ Detaļu nomaiņa
☐ Utilizācija
☐ Cits: ___________________________

6. Apraksts:





Defektācijas akts ir sastādīts 2 (divos) identiskos eksemplāros, kuriem ir vienāds juridiskais spēks un no kuriem viens glabājas pie Pasūtītāja un otrs – pie Izpildītāja. 

	PIEŅĒMA:
	NODEVA:

	SIA “Daugavpils reģionālā slimnīca”
	SIA “_______________”

	_____________________________________
	_____________________________________

	vārds, uzvārds
_____________________________________
	vārds, uzvārds
_____________________________________

	amats
	amats

	_____________________________________
	_____________________________________

	paraksts
	paraksts


� Informāciju par to, kā ieinteresētais piegādātājs var reģistrēties par nolikuma saņēmēju sk. � HYPERLINK "https://www.eis.gov.lv/EIS/Publications/PublicationView.aspx?PublicationId=883" �https://www.eis.gov.lv/EIS/Publications/PublicationView.aspx?PublicationId=883�





� Elektropreces ir preces, kuru lietošanai ir nepieciešama elektriskās enerģijas izmantošana un to sastāvā ir elektroniskās komponentes (attiecas uz Konkursa 3. daļu).


� Pasūtītājs piedāvājumu salīdzināšanai un izvērtēšanai izmantos cenu, jo iepirkuma priekšmets nesatur nevienu no PIL 51. panta trešajā viens daļā (31) noteiktajiem kritērijiem, kā arī ir atbilstošs PIL 51. panta ceturtajā daļā noteiktajam - tehniskā specifikācija ir detalizēta un citiem kritērijiem nav būtiskas nozīmes piedāvājuma izvēlē.


� Papildu punktus piešķir atbilstoši enerģijas patēriņam (gaidīšanas (standby) režīmā) kW/h, kā norādīts turpmāk sniegtajā aprakstā (jo zemāks enerģijas patēriņš, jo vairāk punktu piešķir).


Pretendents piedāvāto elektropreču enerģijas patēriņu gaidīšanas (standby) režīmā norāda katrai elektroprecei atsevišķi saskaņā ar ražotāja tehnisko dokumentāciju vai neatkarīgas testēšanas rezultātiem.


Vērtēšanai tiek aprēķināts visu piedāvāto elektropreču enerģijas patēriņa gaidīšanas režīmā kopējais vidējais rādītājs, izmantojot šādu formulu:


Kopējais vidējais enerģijas patēriņš gaidīšanas režīmā kW/h = (x1​+x2​+x3​​​) / n


kur:


x = katras elektropreces enerģijas patēriņš (gaidīšanas (standby) režīmā) kW/h 


n = kopējais piedāvāto elektropreču skaits preču skaits.


� Minēto informāciju norāda, jo, saskaņā ar izmaiņām paziņojumu par rezultātiem veidlapās Publisko iepirkumu vadības sistēmā, pasūtītājam paziņojumā par rezultātiem ir jānorāda informācija par to, vai iepirkumā  piedāvājumus ir iesnieguši tādi uzņēmumi, kas atbilst mazā vai vidējā uzņēmuma definīcijai. Informācija par atbilstību mazā vai vidējā uzņēmuma statusam sniedzama arī par piesaistītā apakšuzņēmēja uzņēmumu. Skatīt –  � HYPERLINK "https://www.iub.gov.lv/lv/skaidrojums-mazie-un-videjie-uznemumi" �https://www.iub.gov.lv/lv/skaidrojums-mazie-un-videjie-uznemumi�   


� Uzņēmumam ir izšķirošā ietekme sabiedrībā uz līdzdalības pamata, ja pastāv vismaz viens no šādiem apstākļiem:


1) uzņēmumam sabiedrībā ir balsstiesību vairākums;


2) uzņēmumam kā sabiedrības dalībniekam ir tiesības iecelt vai atcelt sabiedrības izpildinstitūcijas vai pārraudzības institūcijas locekļu vairākumu;


3) uzņēmums ir sabiedrības dalībnieks un, izmantojot vienīgi savas dalībnieka tiesības, pārskata gada laikā ir iecēlis sabiedrības izpildinstitūcijas vai pārraudzības institūcijas locekļu vairākumu;


4) uzņēmums ir sabiedrības dalībnieks un, pamatojoties uz vienošanos ar citiem dalībniekiem, viens pats kontrolē balsstiesību vairākumu sabiedrībā.


� � HYPERLINK "https://likumi.lv/ta/id/4423-koncernu-likums" �https://likumi.lv/ta/id/4423-koncernu-likums� 

